“Azərbaycan Dəmir Yolları” QSC həm daxili, həm də beynəlxalq istiqamətlər üzrə hərəkət edən qatarlarda və bütün yolboyu stansiyalarda koronavirusa qarşı gündəlik olaraq mütəmadi profilaktik dezinfeksiya işləri aparır.\nBunu “APA-Economics”ə QSC-nin həkim-sanitar xidmətinin yol-sanitar karantin müfəttişliyinin rəis müavini Elşən Süleymanov deyib.\nOnun sözlərinə görə, QSC-nin dezinfeksiya qrupları gömrük orqanları və sərhəd qoşunları ilə paralel olaraq sərhəd-keçid məntəqələrində gündəlik dezinfeksiya işlərinə cəlb olunub: “Bütün qatarlar yola çıxmadan 2-3 saat öncə dezinfeksiya olunur. Qatarlar mənzil başına yetişdikdən sonra təkrar olaraq dezinfeksiya olunur”.\nE. Süleymanov həmçinin əlavə edib ki, müəssisə tərəfindən təsdiqlənən tədbirlər planına uyğun olaraq, sərnişinlərlə işləyən briqadalar, xəstəliyin epidemiologiyası, etimologiyası və klinikası haqqında məlumatlandırılır.\n“Briqadalara, hərəkətboyu xəstəlik aşkarlanarsa, xəstələri izolyasiya etmələri, onlarla kontaktda olan sərnişinləri siyahıya almaqları, eləcə də xəstələrin hospitalizasiyası barədə mühazirələr aparılır. Bundan başqa, dəmir yolu ərazisində olan müalicə müəssisələrində qoruyucu tədbirlər görülüb, qoruyucu və dezinfeksiya edici vasitələr paylanılıb”, - deyə E. Süleymanov bildirib.\nE. Süleymanovun sözlərinə görə, bu günədək sərnişinlər arasında koronavirusa yoluxma halı qeydə alınmayıb: “Sərnişinlərdən xahiş olunur ki, əgər onlar özlərində narahatçılıq hiss edərlərsə, onlarda qızdırma, tənəffüs yollarında problem yaranarsa, qatar bələdçilərinə müraciət etsinlər”.\nFOTO" data-description="gallery" alt=""Azərbaycan Dəmir Yolları" koronavirusa qarşı profilaktik dezinfeksiya işləri aparır - FOTO"> FOTO" data-description="gallery" alt=""Azərbaycan Dəmir Yolları" koronavirusa qarşı profilaktik dezinfeksiya işləri aparır - FOTO"> FOTO" data-description="gallery" alt=""Azərbaycan Dəmir Yolları" koronavirusa qarşı profilaktik dezinfeksiya işləri aparır - FOTO"> FOTO" data-description="gallery" alt=""Azərbaycan Dəmir Yolları" koronavirusa qarşı profilaktik dezinfeksiya işləri aparır - FOTO"> FOTO" data-description="gallery" alt=""Azərbaycan Dəmir Yolları" koronavirusa qarşı profilaktik dezinfeksiya işləri aparır - FOTO"> FOTO" data-description="gallery" alt=""Azərbaycan Dəmir Yolları" koronavirusa qarşı profilaktik dezinfeksiya işləri aparır - FOTO"> FOTO" data-description="gallery" alt=""Azərbaycan Dəmir Yolları" koronavirusa qarşı profilaktik dezinfeksiya işləri aparır - FOTO"> FOTO" data-description="gallery" alt=""Azərbaycan Dəmir Yolları" koronavirusa qarşı profilaktik dezinfeksiya işləri aparır - FOTO">


“Bu günədək 4654 arıçıya pul verilib” - RƏSMİ - Azinforum.az İnformasiya Portalı\nAna səhifə / İqtisadiyyat / “Bu günədək 4654 arıçıya pul verilib” – RƏSMİ\n“Bu günədək 4654 arıçıya pul verilib” – RƏSMİ\nDünəndən etibarən arıçılara saxladıqları hər arı ailəsinə görə verilən subsidiyaların ödənilməsinə başlanılıb.\nBu barədə Azvision.az -a açıqlamasında Kənd Təsərrüfatı Nazirliyinin İctiamiyyətlə əlaqələr və informasiya təminatı şöbəsinin müdir müavini Vüqar Hüseynov bildirib.\nNazirlik rəsmisi deyib ki, rayonlarda arıçıların bank hesablarına pul köçürülüb və onlar artıq kartlarından vəsaiti çıxarıblar.\n“İki həftə ərzində Respublika komissiyasının iclasında arıçıların sənədlərinə ayrı-ayrılıqda baxılıb, qərar qəbul olunub və Maliyyə Nazirliyinə göndərilib. Bu günə qədər 4654 arıçıya 1 138 150 manat subsidiya verilməsi barədə qərar verilib. Maliyyə Nazirliyi arıçıların hesabına pulu köçürüb və rayonlarda arıçılar artıq kartlardan pulu çəkiblər”.\nV.Hüseynov qeyd edib ki, bu, prosesin bir hissəsidir. Onun sözlərinə görə, davamlı olaraq həftədə iki dəfə iclas keçirilir, sənədlərə baxılıb, qərarlar qəbul olunduqca Maliyyə Nazirliyinə göndərilir.\n“Hər arı ailəsinə görə 10 manat subsidiya ödənilir. Bu günə qədər qeydiyyata alınan arı ailələrinin ümumi sayı 113 815-dir. Ümumilikdə 400 mindən çox olacağı gözlənilir. Buna görə ödəniləcək məbləğin səviyyəsi 4-5 milyon manat arası olacaq”.\nÖncəki Anar Məmmədovun işinə Bakı Ağır Cinayətlər Məhkəməsində baxılacaq – 8 ilədək azadlıqdan məhrum edilə bilər\nNövbəti Benyamin Netanyahuİsraildə daha bir hay-küylü istefa


Putinin bitməyən erməni sevgisi » www.LIDERINFO.az LIDER Informasiya Agentliyi\nSiz burdasınız:www.LIDERINFO.az LIDER Informasiya Agentliyi » Siyasət » Putinin bitməyən erməni sevgisi\nRusiya prezidenti Vladimir Putin ermənilərə olan sevgisini növbəti dəfə əməli addımı ilə təsdiqləyib. O, bir erməni dığasını, daim düşmənçilik toxumu səpən şəxsi Rusiyanın dövlət siyasətinə informasiya nəzarəti üzrə Komissiyanın başçısı təyin edib. Təbii ki, bu addım o qədər də xoş və birmənalı qarşılanmayıb və qarşılana da bilməz.\nLiderinfo.az-ın məlumatına görə, Putin xüsusi sərəncamla millətlərarası münasibətlər üzrə Rusiya Federasiyasının prezidenti yanında Məsləhət Şurasının dövlət milli siyasətinə informasiya nəzarəti üzrə Komissiya yaradıb və həmin Komissiyaya "Rusiyanın Erməni İttifaqı"nın prezidenti Ara Abramyan sədr təyin edib.\nYeni Komissiyanın fəaliyyəti millətlərarası münasibətlər sahəsində Rusiyanın dövlət milli siyasətinin reallaşdırılmasında təsir gücünün artmasından ibarət olacaq. Həmçinin Komissiya Rusiyada çoxmillətli cəmiyyətin birləşməsinə kömək etməyə, şura üzvləri və ictimaiyyət arasında "doğru dialoq"un qaydaya salınmasına, vətənpərvərlik tərbiyəsinə və millətlərarası münasibətlər sahəsində Rusiya Federasiyasının prezidentinin siyasətinin təbliğatına çalışmalıdır.\nHələ bu azmış kimi, Putin digər sərəncamı ilə A.Abramyanı Rusiya Birliyi Gününün, eləcə də Krım və Sevastopolun yenidən Rusiyaya birləşdirilməsi Gününün bayram edilməsi ilə bağlı tədbirlərin keçirilməsi üzrə işçi qrupun üzvü də təyin edib. İşçi qrupuna isə Rusiya prezidenti Administrasiyası rəhbərinin birinci müavini Vyaçeslav Volodin başçılıq edir.\nA.Abramyan 2012-ci ildən millətlərarası münasibətlər üzrə Rusiya Federasiyası prezidenti yanında məsləhətçi orqanı kimi federal dövlət hakimiyyəti orqanlarının qarşılıqlı təsirinin təminatı üçün yaradılmış Şuranın da üzvüdür.\nBaxın, Rusiya kimi böyük dövlət milli siyasətinin reallaşdırması ilə bağlı məsələləri kimə tapşırır. Əslində, bu təyinat Putinin davam etdirdiyi ənənəvi "parçala və hökm sür" çar siyasətinin tərkib hissəsidir və doğru seçimdir. Çünki millətlər, xalqlar, insanlar, qonşular arasında münaqişə yaratmaq, nifaq salmaq qabiliyyətini Allah-Təala ancaq və ancaq ermənilərə verib. Bu sahədə ən yaxşı təcrübə məhz bu bədnam millətin nümayəndələrindədir. İlk baxışda, dünyaya meydan oxuyan Putinin "bu qədərmi ağılsız" qərar verdiyi duyulur, amma sadaladığım bu keyfiyyətləri nəzərə alanda görürsən ki, Putinə lazım olan addımların atılması, icrası üçün məhz Aram Abramyana böyük ehtiyacı var.\nTəbii ki, bu işdə erməni əsilli xarici işlər naziri Sergey Lavrovun böyük rolu var. Çünki Putin onu da çox sevir və ən yaxın silahdaşı hesab edir.\nRusiyada üç milyona yaxın azərbaycanlı yaşayır, dövlət işində çalışa bilən, yüksək vəzifələrə layiq, intellektual səviyyəsi yüksək olan, dünyasəviyyəli soydaşlarımız var. Sual olunur, bəs nə üçün onların heç biri Moskvada yuxarı vəzifələrə çəkilmir? Amma lazım olanda başqa məqsədlər üçün - Azərbaycanda qarışıqlıq yaratmaq üçün istifadəyə yönəldilir?\nÖmür boyu ayrı-ayrı millətlər arasında nifaq toxumu səpən ermənilərin Moskvada vəzifəyə təyin olunmalarının səbəbi nədir?!\nPolitoloq Qabil Hüseynli bu məsələ ilə bağlı ANS PRESS-ə bildirib ki, ermənilər Rusiyanın siysasi elitası ilə çuğlaşıblar. Ruslar erməniləri özlərinin sevimlisi hesab edirlər və məhz bu səbəbdən bu addım atılır. Səhv etmirəmsə, indi Rusiyanın ekologiya naziri də ermənidir, xarici işlər nazirinin də erməni qarışığı var. Yəni, az qala nazir səviyyəsində olan bir vəzifəyə erməni diasporası sədrini gətirib qoyulması onu göstərir ki, rusların xarici sizyasət xəttində ermənilərə "stavka" etmək məsələsi yenə də aktuallıq kəsb edir. Bu nöqteyi-nəzərdən ermənilərin həm iqtisadiyyatda, biznesdə, kommersiyada aparıcı rol oynamsı, Moskvanın siyasi həyatında mühüm rol oynaması Rusiya siyasi elitasının, rəhbərliyinin ermənilər üçün yaratdığı əlverişli şəraitlə qırılmaz surətdə bağlıdır.\nOnun sözlərinə görə, Rusiya ermənilərlə strateji ittifaqda olduğunu, əməkdaşlığını hər addımda, o cümlədən kadr, Ermənistana münasibət və s. məsələlərdə də göstərir. Azərbaycana, xüsusilə Dağlıq Qarabağ probleminin həlli ilə bağlı kifayət qədər boş vədlər verir.\nPolitoloq deyib: "Əgər millətlərin sayına nəzərən milli münasibətlər siyasətini müəyyən edən şəxsin kimliyini müəyyən etmək lazım gələrdisə, o zaman azərbaycanlılara üstünlük vermək lazım idi. Çünki Rusiyada 3 milyona yaxın azərbaycanlı yaşayır. Ermənilərin sayı isə heç 1 milyona çatmır, bizim sayımız onlardan 3 dəfə çoxdur. Üstəlik, millətlərarası məsələləri kifayət qədər yaxşı bilən alim, siyasətçi, müxtəlif vəzifə daşımış azərbaycanlı var. Onlar bu işin öhdəsindən daha yaxşı gələ bilərdirlər. Çünki ermənilər həmişə bütün məsələlərdə tərəfkeşlik edir, millətlərarası münasibətlərin qızışmasına gətirib çıxaran siyasət yürüdürlər. Bu nöqteyi-nəzərdən Putinin bu təyinatını, addımını, qərarını, hərəkətini bəyənmək mümkün deyil və bunu ermənilərə növbəti güzəşt kimi dəyərləndirmək lazımdır".


Aliexpress yoxsa Ebay? | Xarici Mallara Baxış\nHome » Aliexpress DƏRSLİK » Maraqlı » You are reading »\nAdministrator 12.01.2019 Aliexpress yoxsa Ebay?2019-01-12T00:57:29+04:00 Aliexpress DƏRSLİK, Maraqlı No Comment\nSalam, dostlar. İnternet üzərindən sifariş edən şəxsləri bir müddət sonra bir sual düşündürür: Aliexpress saytı daha sərfəlidir, yoxsa Ebay? Bu sualın cavabını bilmək üçün kifayət qədər təcrübə toplamaq lazımdır. Amma bu təcrübəni toplayana qədər də bizim bir çox səhvlərimiz ola bilər. Odur ki, gəlin qabaqcadan bu saytların müqayisəsini edək və hər birinin müsbət və mənfi xüsusiyyətlərinə diqqət edək.\nİlk növbədə sifarişin bizə gəlib çatmasına qədər olan mərhələlərə və onların asanlığına, eləcə də etibarlılığına diqqət yetirək. Sifariş zamanı biz malın seçimindən başlayırıq. Daha sonra mal və satıcı haqqında məlumatları araşdırıb malın pulunu ödəyirik. Daha sonra biz gözləyirik. Bəzən isə mal gəlib çıxmadıqda və ya xarab, fərqli çeşiddə, rəngdə, ölçüdə gəldikdə, geri qaytarıb pulunu alırıq. Bütün bu mərhələlər hər iki saytda fərqlidir.\nHər iki sayt müxtəlif dilləri dəstəkləyir. Amma dil seçimində Aliexpress öndə gedir. Sayta türkçə baxmaq mümkün olduğundan, ondan bizim ölkədə asanlıqla istifadə etmək mümkündür.\nHər iki saytın mobil telefonda rahat şəkildə istifadə edə bilmək üçün proqram təminatları vardır. Onları App Store və Play Store-dan asanlıqla yükləmək olar. Mobil proqram versiyasının istifadəsini genişləndirmək və ümumiyyətlə, alışverişə həvəsləndrimək üçün Aliexpress mobil proqram vasitəsi ilə edilən sifarişlərin qiymətində endirimlər tətbiq edir.\nMalın və satıcının sifarişöncəsi qiymətləndirilməsi\nAliexpress və Ebay çoxlu sayda satıcıların cəm olduğu bir «bazar» olduğu üçün burdakı satıcılar göstərdikləri xidmətlərə görə bir-birilərindən fərqlənirlər. Bütün alıcılar istəyər ki, dürüst və tələbkar satıcıdan mal alsın. Bu satıcıları da qiymətləndirmək üçün reytinq üzrə qiymətləndirmədən istifadə olunur ki, bu qiyməti də satıcılara onlardan mal almış alıcılar verir. Odur ki, hər iki platformadakı satıcılar çalışır ki, alıcıları razı sala və onlardan 5 ulduz qiymət ala bilsinlər. Bu, satıcılar haqdakı məlumatdır. Bu qayda ilə mallar barədə də rəylər bildirmək olur. Yəni, hansısa malı sizdən qabaq alıblarsa, alıcı mal barədə öz rəyini yaza bilər. Aliexpress saytında daha bir üstünlük vardır ki, alıcılar onlara gəlib çıxmış bağlamanın (paketin) vəziyyətinin şəklini, aldıqları malın şəklini çəkib rəydə yerləşdirə bilirlər. Yəni, almaq istədiyiniz malın real şəklini alıcıların rəyindən öyrənə bilərsiniz. Məhz bu üstünlüyü də sizə Aliexpress verir.\nDaha ucuz sayt hansıdır — Ebay yoxsa Aliexpress?\nXarici saytlara üz tutmuşuqsa, deməli, məqsədimiz həm də ucuz almaqdır. Xarici saytların içərisində də daha ucuzunu tapmaq lap ürəyimizcə olar. Əgər bizim almaq istədiyimiz mal Çin istehsalıdırsa, onda fikirləşmədən onu Aliexpressdən almalıyıq. Çünki, Aliexpress saytı çinli satıcıların toplaşdığı və azad rəqabət apardığı bir platformadır. Odur ki, Çin mallarını ən ucuz məhz bu saytdan ala bilərsiniz. Hətta bəzi satıcılar malı Aliexpressdən «götürüb» üstünə pul qoyub Ebayda satır ki, buna da dropşipping (birbaşa çatdırma) deyilir. İnşəAllah bu barədə ayrıca məqaləmiz olacaq. İşdir, qeyriÇin malı almaq istəyirsinizsə, onda əvvəlcə onu Ebayda axtarın. Çünki, Aliexpressdəki satıcılar malı əsasən Çindən yola saldıqları üçün başqa ölkələrin istehsalı olan mallar ordan sizə baha gəlib çatacaq. Üstəlik, bu mallar təmir olunmuş və ya çin versiyaları ola bilər.\nMalın pulunun ödənişi\nSifarişin etməyin asan olması ödənişin asan olmasından da çox asılıdır. Sayt bütün dünyada istifadə edilən ödəniş sistemləri ilə təchiz olunmalıdır ki, ondan daha çox adam yararlana bilsin. Aşağıda bu iki saytın ödəniş imkanlarını təqdim edirik. Qiyməti isə özünüz verin:\nAliexpressdə ödəniş sistemləri:\nPlastik kartlar VISA, MasterCard və ya Maestro;\nSMS ödəniş (Rusiyadaxili)\nEbay-da ödəniş sistemləri isə cəmi üçdür:\nPlastik kartlar — VISA, MasterCard;\nMalın bizə gəlib çıxma müddəti onu hansı saytdan aldığımızdan deyil, hansı poçtla (göndəriş firması ilə) yola salınmasından asılıdır. Yəni, fərq etməz, Ebaydan alaq, ya Aliexpressdən. Satıcı hansı poçtla yollayıbsa, məhz ondan asılıdır. Hansı poçtla yollamağı isə bəzən ancaq satıcının öz seçimi olur, bəzən isə variant şəklində bu seçimi bizə həvalə edir. Təbii ki, çatdırılma xidmətlərinin qiymətləri də müxtəlif olur. Malın daha tez gəlib çıxmasını istəyiriksə, xüsusi (özəl) — sürətli poçt firmalarının xidmətlərindən istifadə edə bilərik ki, bu da malın öz qiymətindən də baha edir. Odur ki, malın bizə gəlib çatma müddətində bu iki sayt arasında fərq yoxdur.\nAliexpress saytı Escrow sistemindən istifadə edir ki, bu sistem də Alipayın tərkib hissəsidir. Alipay isə öz nüvbəsində Alibaba şirkətlər qrupunun nəzdindədir. Sizin sifariş zamanı ödədiyiniz pulu Escrow sistemi özündə saxlayır, mal gəlib əlinizə sağ-salamat və dəqiq çatdıqdan sonra sizin təsdiq cavabınızdan sonra satıcıya ödəyir. Bu da satıcıların üzərində böyük bir məs`uliyyət yaradır ki, alıcılara keyfiyyətli xidmət göstərsinlər.\nEbay saytının alıcılar yanındakı zamini isə əsasən PayPal ödəmə sistemidir.\nÜmumiyyətlə alıcıların hüquqlarını qoruma baxımından Aliexpress öndə gedir. Hətta Aliexpressin hazırkı qaydalarına əsasən, bütün sifarişlər izləmə nömrəsi (trcking number) ilə təmin edilməlidir. Satıcının söz verdiyi müddət ərzində mal alıcıya çatmasa, qaydalara əsasən alıcı malın pulunu geri ala bilər. Buna baxmayaraq, Aliexpress satıcıların hüquqlarını da qoruyur. Alıcıların sui istifadələrə yol verməmələrindən ötəri mütəmadi yoxlamalar aparır. Ona görə də qaydaları pozan və ya qaydalardan sui istifadə etməyə çalışan bir çox alıcı və satıcıların akauntları sistemdən silinir.\nYekun olaraq bildiririk ki, bu iki saytın hansına üstünlük verməyimiz almaq istədiyimiz mallardan asılıdır. Unutmayaq ki, internet şəbəkəsində olan mağazalar tək bu iki saytdan ibarət deyil. Başqa saytlar barəsində də bizim saytımızdan məlumat əldə edə bilərsiniz. Onların bəzilərinə qısaca burdan nəzər yetirə bilərsiniz: Onlayn internet mağazalar.\n784 dəfə cəmi baxılıb 3 dəfə bu gün baxılıb\nYeni iliniz mübarək! 2018\nBağlamanı poçtdan alarkən nə qədər pul verək?\n« Onlayn alışveriş mağazaları — Saytlar\nFaberlic kanalımız Youtube`da »


"Yeni mutasiyaya yoluxan şəxs bir dəfəyə..." -\nTeleqraf.com xəbər verir ki, bunu Bakı Sağlamlıq Mərkəzinin infeksiyaya nəzarət bölməsinin rəhbəri Ləman Qalimova deyib.\n“Əhalinin xeyli hissəsi “Sinovac” şirkətinin vaksini ilə peyvəndlənib. İnaktiv vaksin olduğu üçün onun qoruyuculuğu bir qədər az ola bilər. Ona görə də üçüncü doza peyvənd vurdurmaq mütləqdir ki, həmin vətəndaşlar virusa qarşı daha yaxşı qoruyuculuq əldə etsinlər. Son zamanlar yoluxma saylarında artım müşahidə edilməsi də narahatlıq yaradır. Ona görə də əhalini vaksinasiyada aktiv iştirakla bərabər, gigiyena qaydalarına əməl etməyə, maskadan istifadə etməyə, sosial məsafəni gözləməyə səsləyirik. Payız-qış mövsümündə respirator xəstəliklərin aktivləşməsini nəzərə alaraq hər kəsi diqqətli və məsuliyyətli olmağa çağırırıq”, - deyə L.Qalimova fikirlərini yekunlaşdırıb.//AZƏRTAC


Metyu Brayza Bakıya səfir təyin oluna bilər\n2021, 28 Oktyabr, Cümə axşamı, Bakı vaxtı 09:42\nVaşinqtonda yayılan nüfuzlu «Foreign Policy» jurnalının «The Cable» nəşri xəbər verir ki, Ağ Ev Bakıya yeni səfir təyinatında Rusiya problemi ilə üzləşir.\nJurnal Vaşinqtonun Rusiya siyasətində önəmli rolu olan iki mənbəyə istinad edir. Yazır ki, avqust böhranı zamanı Gürcüstan rəhbərliyi ilə intensiv əlaqələr saxlayan yüksəkrütbəli diplomat ABŞ-ın Azərbaycandakı səfiri postuna təqdim olunub.\nABŞ-ın xarici siyasət idarəsi barədə məlumatlar yayan nəşr yeni namizədin Metyu Brayza olduğunu qeyd edir.\nMOSKVA NARAHAT OLA BİLƏR?\nJurnala müsahibə verən mənbələr narahatdırlar ki, Brayzanın Bakıya təyinatı prezident Obamanın Rusiya ilə münasibətləri yaxşılaşdırmaq səylərinə kölgə sala bilər.\nBrayzaya yaxın mənbə isə deyir ki, Moskvanın ona qarşı düşmən mövqedə durması, yaxud diplomatın Tbilisi ilə yaxınlığı barədə söhbətlər doğru deyil. Mənbə qeyd edir ki, Brayzanın Rusiya rəsmiləri ilə güclü və pozitiv əlaqələri var.\nBRAYZANI DANİEL FRİD MƏSLƏHƏT GÖRÜR\nProfessional diplomat olan Brayza ABŞ-ın Moskvadakı səfirliyində də işləyib. O, Buşun ilk prezidentlik dönəmində Milli Təhlükəsizlik Şurasının Avropa üzrə direktoru olub, ikinci dönəmdə isə Dövlət katibinin Avropa üzrə yardımçısı Daniel Fridin müavini olub.\nDaniel Frid, Dövlət katibinin keçmiş yardımçısı\nVaşinqtonun Rusiya siyasətində önəmli rol oynayan mənbələr «The Cable» nəşrinə onu da deyiblər ki, Brayzanın Bakıya təyinatını hazırda ABŞ-ın Quantanamo məhbusları üzrə səfiri olan Daniel Frid təklif edib. O, bu yaxınlarda məsələni Dövlət katibi Hillari Klintonla müzakirə edib.\nFrid və Brayza məsələ ilə bağlı şərh verməkdən imtina ediblər.\nAdının çəkilməsini istəməyən başqa bir Administrasiya rəsmisi isə deyib ki, Klinton «qərarlarını özü verir və bu zaman bir nəfərin tövsiyəsi ilə kifayətlənmir».\nMOSKVAYA VETO HÜQUQU?\nBrayzanın namizədliyindən narahatlıq bildirən mənbələr bu təyinatın Azərbaycanın Rusiya və ABŞ arasında balans siyasətinə də ziyan vura biləcəyini düşünürlər. Jurnala müsahibədə onlar deyirlər ki, Brayza gürcülərə hətta indiki Administrasiya üçün həddindən artıq sayıla biləcək qədər yaxınlaşmışdı.\nAğ Evdəki mənbə isə deyir ki, namizədləri seçərkən bundan Moskvanın xoşlanıb-xoşlanmayacağını düşünmək yanlış olardı:\n«Biz üçüncü ölkələrə səfir təyinatında Rusiyanın həssaslığına əsaslanaraq qərar verməməliyik. Onlar daha əvvəlki imperiyaya malik deyillər. Biz Bakı ilə münasibətlərimizi Moskva vasitəsilə qurmuruq. Biz Rusiya ilə işləməli və onların qayğılarını anlamalıyıq. Amma anlamaq onlara bizim başqa ölkələrlə münasibətlərimizə veto hüququ vermək demək deyil».\n«The Cable» yazır ki, Metyu Brayzanın yerinə hazırda Bolqarıstanda səfir olan Nensi Makeldouninin namizədliyi nəzərdən keçirilir. Xanım Makeldouni Bolqarıstandan əvvəl Türkiyədə, ondan əvvəl isə Azərbaycanda xidmət edib və Enn Dersin təyinatına qədər səfir səlahiyyətlərini icra edib.


Sığorta məhsulları bahalaşacaq - SIĞORTA - Fins.az\nSığorta məhsulları bahalaşacaq\nAzərbaycanda işıq, qazın və dərmanların bahalaşması sığorta sektoruna da təsirsiz ötüşməyəcək. Sığorta ekspertləri bildirirlər ki, əsasən tibbi və avtomobil sığortasında bahalaşma gözlənilir.Amma ümumilikdə sığorta şirkətlərinin xərclərinin artması digər növlərin də bahalaşmasına səbəb ola bilər.\nTibbi sığorta əlavə 15-20 % də bahalaşacaq\nSığorta eksperti Cəlal Mehdiyev fins.az-a bildirib ki, kommunal xərclərin artması ilə ölkədə istehsal edilən bütün məhsulların və xidmətlərin bahalaşması realdır. Sığorta ilə əlaqəli xidmətlərin məhsul və xidmətlərin bahalaşması sığorta şirkətinin ödəniş xərclərini artıracaq. Nəticədə sığorta məhsulları da bahalaşacaq. O bildirib ki, əsas bahalaşma tibbi sığorta məhsullarında hiss ediləcək. Belə ki, kommunal xidmətlərin bahalaşmasına görə klinikaların xərclərinin artması tibbi xidmətləri bahalaşdıracaq. Digər tərəfdən dərmanların qiymətlərinin artması ilə bağlı Tarif Şurasının qərarı və tibbi xidmətlərin bahalaşması isə onsuzda xərcləri artıq olan tibbi sığorta ödənişlərini bir qədər də “şişirdəcək”. Nəticədə tibbi sığortanın bahalaşması qaçılmaz olacaq. Onun sözlərinə görə, tibbi sığorta xərclərin artmasın uyğun olaraq 15-20 % bahalaşma gözlənilir. Qeyd edək ki, manatın ucuzlaşmasından sonra son bir ildə tibbi sığorta məhsulları 30%-dən çox bahalaşmışdı.\nƏmlak sığortasında ödəniş xərcləri artacaq\nSığorta ekspertləri tibbi sığorta ilə yanaşı, digər növlər üzrə də ödəniş xərclərin artacağını bildirirlər. Belə ki, yerli tikinti məhsulları istehsal edən şirkətlərin qiymətləri artırması əmlak sığortası üzrə də ödəniş xərclərini artıracaq. Ekspertlər hesab edirlər ki, əmlakın könüllü sığorta növləri üzrə xərclər artsa da, sığorta haqqı artırılmaya da bilər. Belə ki, əmlak sığortası üzrə risklər aşağı olduğundan zərərlər də aşağıdır. Ödəniş xərcləri əmlak sığortasının bahalaşması səviyyəsinə qədər artmayacaq.\nServis xərcinə görə kasko sığorta da bahalaşa bilər\nSığorta ödənişlərinin artması avtomobilin könüllü sığortasını da bahalaşdıra bilər. Ekspertlər bildirirlər ki, dolların bahalaşması ilə avtomobillərin ehtiyat hissələri bahalaşmışdı. Bu da kasko sığortada ödəniş xərclərini xeyli artırmışdı.\nKommunal xərclərin artması ilə avtoservislərin də qiymətləri artıracağı gözlənilir. Nəticədə tibbi sığorta ilə yanaşı, kasko sığortada da ödəniş xərcləri yenidən artaracaq. Bununla əlaqədar olaraq sığorta şirkətləri kasko tariflərini artırmalı olacaqlar.\nOfis xərclərinin artması bütün sığorta məhsullarına təsir göstərə bilər\nEkspertlər bildirirlər ki, kommunal xərclərin artırılması ilə bağlı qərar yeni olduğu üçün bu sığorta növündə bahalaşmasının hansı səviyyədə olacağını demək çətindir. Bununla belə, sığorta məhsulunun yeni qiymətlərlə satışına yanvar ayından başlanacağı bildirilir.\nSığorta ekspertlərinin məlumatına görə, ödənişlərlə yanaşı, şirkətlərin ofis xərcləri də artaracaq. Bu isə ümumilikdə bütün könüllü sığorta növlərində müəyyən qədər qiymət artımına səbəb ola bilər.


Məhkəmə Vilyam Hacıyevin vəkillərinin vəsatətini təmin etmədi\nHadisə 20 Avqust 2021 13:47 (UTC+04:00)\nBakı Ağır Cinayətlər Məhkəməsində İmişlinin həbsdə olan sabiq icra başçısı Vilyam Hacıyevin cinayət işi üzrə məhkəmə prosesi başlayıb. Hakim Azər Paşayevin sədrliyi ilə keçirilən prosesdə təqsirləndirilən şəxsin anket məlumatları dəqiqləşdirilib.\nTrend-in məlimatına görə, məhkəmədə sabiq icra başçısının vəkilləri müvəkkillərinin səhhətindəki problemlə əlaqədar barəsində seçilmiş həbs qətimkan tədbirinin ev dustaqlığı ilə əvəzlənməsi barədə vəsatət veriblər.\nDaha sonra vəkillər V. Hacıyevin Dövlət Təhlükəsizliyi Xidmətinin təcridxanasından Pentensiar Xidmətin 1 saylı təcridxanasına köçürülməsini istəyib.\nVəsatətə növbəti məhkəmə prosesində münasibət bildiriləcək.\nMəhkəmənin hazırlıq iclası sentyabrın 3-də davam etdiriləcək.


F.A.Q. - AyBilet.az\nNiyə başqa saytlara yönəlir?\nBaqaj qiymətə daxildirmi?\nTəyin etdiyiniz uçuş tarixininə və saatına uyğun aviabiletləri plastik kartınızla online ala bilərsiniz. Partnyorluq etdiyimiz böyük saytların hamısı təsdiqlənmiş, bu sahədə lisenziyası olan şirkətlərdir.\nBronlama və alış haqqında ətraflı məlumatı video çarxdan əldə edə bilərsiniz və ya bizə Whatsapp-a yazın: 0507200666\nSaytımızda axtarış edib, aldığınız aviabiletlər, elektron aviabilet və ya digər adı ilə e-ticket adlanırlar.\nElektron aviabilet, hava nəqliyyatında sərnişin və ya yükün daşınması üçün bağlanmış müqavilənin elektron sənədidir. Bu elektron qəbz, özündə marşrut haqqında dolğun informasiyanı – biletin qiyməti, uçuş tarixi və saatı, səyahəti təşkil edəcək aviaşirkət, yük daşıma şərtləri və s. məlumatları tam ehtiva edir.\nSaytımız birbaşa satış etmir. AyBilet.az-ın, əsas iş prinsipi sizin üçün 728 avia şirkət, 5 bronlama sistemi və 40 agentlikdən ən ucuz aviabiletləri sizin üçün ən ucuz aviabiletləri taparaq, əməkdaşlıq etdiyimiz şirkətlərə istiqamətləndirməkdir.\nTəklif edilən biletlərdə baqaj şərtləri və uçuş haqqında ətraflı məlumat (hansı aeroporta enəcəyi, uçuşun birbaşa olub-olmamağı, əl yükü və ya əsas baqajın qiymətə daxil olub-olmadığı) sağ üst küncdə qeyd edilir.\nTez-tez verilən digər suallar\nAviabiletlərin geri qaytarılması və dəyişdirilməsi – Azərbaycan Hava Yolları


“Qalatasaray” Azərbaycanın müraciətinə cavab\n“Qalatasaray” Azərbaycanın müraciətinə cavab vermədi\n13:50 24 Fevral 2014 Oxunub : 721\nBir müddət öncə Prezident yanında QHT-lərə Dövlət Dəstəyi Şurası katibliyinin əməkdaşları Xocalı soyqırımının dünyada tanıdılması üçün maraqlı aksiyaya start veriblər. Belə ki, qurum katibliyinin əməkdaşları UEFA-ya, habelə “Qalatasaray” və “Çelsi” futbol klublarına müraciət edərək, 2014-cü il fevralın 26-da bu komandaların İstanbulda UEFA Çempionlar Liqası çərçivəsində baş tutacaq oyununda Xocalı soyqırımı qurbanlarının xatirəsini 1 dəqiqəlik sükutla yad edilməsini və oyunçuların qollarına qara lent bağlayaraq, meydançaya çıxmaları təklifini irəli sürüblər.\nEyni zamanda İspaniyanın "Atletiko Madrid" klubu bəyan edib ki, Xocalı faciəsi qurbanlarının xatirəsini yad etmək üçün Osasuna və Real Madrid komandaları ilə oyuna qollarına bağladıqları qara sarğı ilə çıxacaqlar. Bundan əlavə klubun legioneri Arda Turan və klubun bir neçə üzvü Xocalı soyqırımını törədənləri qınayan və Dünya üzrə sülhü təbliğ edən video roliklər hazırlayıb. Həmin video klubun saytında yerləşdiriləcək.\nBəs qonşu ölkə, Türkiyənin “Qalatasaray” klubu soyqırımla bağlı bu müraciətə necə cavab verib?\nŞuranın mətbuat xidmətinin rəhbəri Elməddin Behbud AzVision.az-a açıqlamasında bildirib ki, hələ klub tərəfindən rəsmi cavab alınmayıb: E.Behbud qeyd edib ki, fevralın 7-dən etibarən aparılan bu kampaniya ölkə və əcnəbi medianın diqqətini çəkib və ictimaiyyətin müxtəlif təbəqələrini təmsil edən ( yazarlar, idman azarkeşləri, qht nümayəndələri, jurnalistlər və s.) şəxslər Xocalı soyqırımının bu ali idman tədbirində yad edilməsinə dəstəklərini ifadə ediblər.\nOnun sözlərinə görə, bu müddət ərzində üzvlərinin sayı 100 minlərlə olan qruplarda Xocalı soyqırımını anma çağırışının təbliğatı aparılıb və minlərlə emailə məktub ünvanlanıb və təşkilatçılar həmçinin Türkiyə Futbol Federasiyasına və Qalatasaray Futbol Klubuna da məktub ünvanlayaraq təkliflərinin nəzərə alınmasını xahiş ediblər.\nE.Behbud bildirib ki, təəssüflər olsun sözügedən futbol klubundan bu günədək rəsmi cavab alınmayıb: “Ancaq Türkiyənin müxtəlif idman jurnalistləri və “Qalatasaray” klubunun azarkeşləri təşkilatçılara yazdıqlara cavabda klubun bu təşəbbüsə müsbət reaksiya verəcəyi təqdirdə UEFA-nın Nizamnaməsini pozmuş olacağı və sanksiyalarla üz-üzə qala biləcəyini qeyd ediblər. Bu sanksiyaların bütövlükdə Türkiyə klublarına yönələ biləcəyi də səsələndirilən fikirlər içərisindədir. Futbol oyunlarının keçirilməsi ilə bağlı beynəlxalq norma və qaydaların mövcudluğu faktını etiraf etməklə yanaşı məsələnin siyasi yönünü və türk dünyası ilə bağlılığını nəzərə almamaq da mümkün deyil”.


Rəsmi tərifdən məst olmuş qeyri-neft sektoru\nAzərbaycanda hər şey sovetdən qalma "urrra" deyilərək edilməyə çalışılır, nə analiz var, nə araşdırma, nə elmi yanaşma - hökumət küyə düşüb, güya, hər hansı bir sahəni inkişaf edirmək istəyir, bunun üçün isə inzibati-əmr zəncirini işə salır. Bazar iqtisadiyyatının qanunlarını heçə sayırlar, amma bu qanunlar əmrlə işləmir.\nHökumətin son "sevdalarından" biri şərabçılıqdır, şərab ixrac edib ölkəyə böyük miqdarda valyuta gətirəcəklərini deyillər. Amma bir normal bazar araşdırması, dünyada bu sahədə baş verən trendləri öyrənən sənədləri belə yoxlarıdır.\nDünya şərab bazarı çox ciddi rəqabət şəklində çalışır, bu bazarda öncədən imic, brend yaratmadan nəyəsə nail olmaq mümkün deyil, qiymətlər çox ucuzdur. Rəqabətə davam gətirib dünyaya şərab satmaq üçün ölkənin (ya şirkətin) ciddi şərabçılıq hekayəsi, ucuz qiyməti, yüksək keyfiyyətli məhsulu əsas şərtlərdir.\nCəmi 4 gün əvvəl bu fotonu Fransada çəkmişəm, elit şərab dükanında qiymətlər 3 avro (6 manat) təşkil edir. Yəni, bu dükanda satış qiymətidir, topdan qiymət 2 avronun altındadır (təqribən, 3,80-3,90 manat). Biz Avropaya şərabı daşıma xərcləri ilə birlikdə neçəyə sata bilərik ki, hələ bir qazanaq da?! Şərabçılıq hekayəmiz, brendimiz yox, ölkənin adını belə çoxu bilmir, yerli şərab Azərbaycanda 8-10 manat arası satılır, bu yanaşma ilə şərabçılığı necə inkişaf etdirmək, ixracı satıb necə qazanc götürmək istəyirlər?!


Dövrümüzün xəstəliyi stress kişilərdə spermanın keyfiyyətinə və kəmiyyətinə mənfi təsir edir. Buna görə də çalışın özünüzü stresdən uzaq tutasınız.\nDepressiya insanda sinir sistemində və hormonlarda deformasiyaya (forma dəyişikliyi) səbəb olaraq sperma ifrazını azaldır. Qadınlarda isə aybaşını pozaraq nizamsız hala sala bilir. Buna görə də çalışın depressiyaya qapılmayasınız.\nXeyr, bir çox kök qadın sonsuz deyil. Lakin, köklük polikistoz xəstəliyi və ya hormon pozğunluqlarının nəticəsidirsə sonsuzluq problemləri yaşana bilər.\nHamiləliyin qarşısını alan dərmanları istifadə edən qadınlar sonradan hamilə qalmaqda çətinlik çəkə bilərmi?\nHamilə olmağın qarşısını alan dərmanları istifadə etməni buraxdıqdan sonra hamiləliyin reallaşa bilməsi üçün bir neçə ay keçə bilər. Xüsusilə yaşı çox olan qadınlarda bu vəziyyət daha diqqətə çarpandır. Bu təsir keçicidir.\nUşaqlıqdaxili spiral istifadə edənlərin daha sonra hamilə qalmaları çətindirmi?\nÜmumiyyətlə bir problem olmaz. Lakin, uşaqlıq içi vasitə istifadə etmək infeksiyaya gətirib çıxararaq uşaqlıq borularının mənfəzinin tutulmasına səbəb ola bilər. Uşaqlıqdaxili vasitə istifadə edərkən artan qanaxma və ya ağrı bir problem olduğunu göstərir.\nBu qədər uzun müddət gözlənməsi lazım olmayan cütlər varmı?\nƏgər cütlər hər hansı bir problemdən şübhələnirsə, məsələn qadının aybaşısı çox nizamsız və ya yoxsa, infeksiya təhlükəsi və ya aybaşı qanaxmaları və cinsi əlaqə zamanı şiddətli ağrı şikayətlənməsi varsa, kişilərdə aşağı enməmiş xayalar (xayalar uşaq doğulanda aşağıda xayalıq kisəsində yerləşir, ancaq ana bətnində çanaqda yerləşirlər və bəzən uşaq doğulduqdan sonra da xayalar çanaqda qalır və xayalıq kisəsi boş olur), xayalarda keçirilmiş cərrahi əməliyyatlar və ya xayalara zərbə halları varsa həkimə dərhal müraciət etmək lazımdır. Həkimə müraciət etməsi lazım olan digər qrup qadınlar və kişilər yaşı 35dən çox olan və hamilə qalmaq istəyən qadınlardır. Hamilə qala bilmə şansı yaş artdıqca azaldığı üçün bu cütlər vaxt itirməməlidirlər.\nQadına yönəldiləcək suallar- Qadının yaşı, nə qədər zamandır uşaq istəndiyi, əvvəllər bir hamiləliyin olub olmadığı, aybaşı dövrlərinin nizamı, qanaxmanın miqdarı, müddəti, ağrı və digər şikayətlənmələrin olub olmadığı qadına yönəldiləcək suallardır. Bundan əlavə vaginal (uşaqlıq yolu) axıntı, cinsi əlaqədə ağrı, keçirilmiş infeksiyalar, keçirilmiş cərrahi əməliyyatlar haqqında məlumat istənilə bilər.\nKişiyə yönəldiləcək suallar-Kişinin ümumi sağlamlıq vəziyyəti, keçirilmiş əhəmiyyətli xəstəlik və cərrahi əməliyyatlar, parotit infeksiyasını (el arasında "svinka"deyilir) keçirdisə hansı yaşda keçirdiyi, enməmiş xayalar və ya xayalara zərbə hallarının olub olmadığı, erkən boşalma və impotensiya (bacarıqsızlıq) kimi cinsi funksiya pozğunluqlarının varlığı ilə bağlı suallar soruşulacaq.\nMüayinə olmaq lazımdırmı?\nFiziki, hormonal və USM müayinələr sonsuzluq araşdırmalarının ən əhəmiyyətli pillələrindən biridir. Müayinəyə başlamazdan əvvəl tam anamnestik məlumat toplanmalıdır (nə vaxt ailə qurulduğu, cinsi əlaqələrin sayı, qadında aybaşının normal gedişi, kişidə cinsi qabiliyyət vəs.) Qadının ginekoloji müayinəsi, USM araşdırmasının edilməsi, uşaqlıq ağzından (uşaqlıq boynu) nümunə götürülərək patoloji araşdırma edilməsi və mikrobioloji araşdırmalar, hormonal müayinələr üçün nümunə götürülməsi lazımdır. Kişinin isə xayaları muayinə edilərək lazım olduğunda USM araşdırma aparılır, prostat vəzi, cinsi qabiliyyətlik, spermanın keyfiyyət və kəmiyyəti, spermatozoidlərin hərkətlilik qabiliyyəti və onların sayı vəs. kimi müayinələr aparılmalıdır.скачать dle 11.3


11 May 2018, 15:10\nCəzaçəkmə müəssisəsində AXCP Ali Məclisinin üç üzvü saxlanılır\n6 il azadlıqdan məhrum edilən jurnalist Əfqan Muxtarlı mayın 11-də 16 saylı Cəzaçəkmə Müəssisəsinə aparılıb. Bu barədə Meydan TV-yə Əfqan Muxtarlı ilə əlaqə saxlayan NİDA Vətəndaş Hərəkatının koordinatoru Samir Əsədli danışıb. O bildirib ki, həmin Cəzaçəkmə Müəssisəsində AXCP Ali Məclisinin üzvləri Məmməd İbrahim, Fuad Əhmədli və Asif Yusifli saxlanılır. Məmməd İbrahim Cinayət Məcəlləsinin 221.1və 221.2.2 maddələri ilə (xuliqanlıq) 3 il azadlıqdan məhrum edilib.\nFuad Əhmədli "Azərfon” MMC-də çalışdığı müddətdə "abonentlərin şəxsi məlumatlarını üçüncü şəxsə ötürüb” ittihamı ilə 4 il azadlıqdan məhrum olunub.\n7,5 il azadlıqdan məhrum olanan Asif Yusifli isə dələduzluqda və mənimsəmədə ittiham edilib. Gürcüstanda yaşayan jurnalist Əfqan Muxtarlı mayın 29-u Azərbaycanda həbs edilib. Dediyinə görə, Tbilisidə saxlanıb, ona işgəncə verilib, zorla sərhədə gətirilərək Azərbaycan tərəfinə təhvil verilib. Üstəlik, cibinə 10 min avro pul qoyulub. Azərbaycan hökuməti isə jurnalisti Cinayət Məcəlləsinin Hakimiyyət nümayəndəsinə xidməti vəzifələrini yerinə yetirərkən ona qarşı həyat və sağlamlıq üçün təhlükəli olan zor tətbiq etmə maddəsi (315.2) ilə ittiham edir. Bu ittiham üç ilədək azadlıqdan məhrumetməni nəzərdə tutur.\nHəmin ittihamlara görə 318.1 maddəsi 1500 manatdan 3000 manatadək miqdarda cərimə və ya iki ilədək müddətə azadlıqdan məhrum etmə, 206.1 maddəsi beş ilədək müddətə azadlıqdan məhrum etmə ilə cəzası nəzərdə tutur. Beynəlxalq hüquq müdafiə təşkilatları Əfqan Muxtarlının siyasi məhbus kimi tanıyır.


BMT Azərbaycanla bağlı beynəlxalq "Photolernace" müsabiqəsini elan etdi (FOTO)\nBMT Azərbaycanla bağlı beynəlxalq "Photolernace" müsabiqəsini elan etdi (FOTO)\nCəmiyyət 27 Sentyabr 2013 12:17 (UTC+04:00)\nBMT-nin Nyu-Yorkda yerləşən mənzil-qərargahında BMT-nin Sivilizasiyaların Alyansı və Dini Qurumlarla İş üzrə Dövlət Komitəsinin birgə təşkilatçılığı ilə "Azərbaycan - Tolerantlıq məkanı" adlı fotosərgisi çərçivəsində "Photolerance" (Fotolerans) adlı beynəlxalq gənclər fotomüsabiqəsinin təqdimat mərasimi keçirilib. Bu barədə Trend-ə Dini Qurumlarla İş üzrə Dövlət Komitəsinin mətbuat xidmətindən məlumat verilib.\nMüsabiqənin məqsədi müasir dünya gənclərinin foto sənəti vasitəsilə əks olunan tolerantlığa baxışlarını beynəlxalq ictimaiyyətin diqqətinə təqdim etmək və bu yaradıcı üslübla dini və mədəniyyətlərarası tolerantlığı dünya miqyasında təşviq etməkdir.\nLayihənin beynəlxalq təqdimatını həyata keçirən dünya şöhrətli fotoqraf Reza Deqati belə bir beynəlxalq təşəbbüsün məhz dünyada sülhün və inkişafın təmin edilməsi məqsədilə yaradılmış BMT-nin mənzil-qərargahında keçirilməsinin böyük məna daşıdığını vurğulayaraq, BMT Sivilizasiyaların Alyansı və DQİDK-nə layihəyə verdikləri dəstək üçün öz təşəkkürünü bildirib.\nMüsabiqənin 18-25 yaşlı gənclər auditoriyası üçün nəzərdə tutulduğunu bildirən sənətkar, bu nəcib təşəbbüs vasitəsilə dünya gənclərinin milli, irqi və dini zəmində baş verən münaqişələrə qarşı mövqe nümayiş etdirmələri üçün təsirli vasitə olacagına öz inamını ifadə edib.\nLayihənin əhəmiyyətini qeyd edən BMT-nin Sivilizasiyaların Alyansı üzrə Ali nümayəndəsi cənab Nassir Abdulaziz Al-Nasser təmsil etdiyi qurumun bu təşəbbüsün dünya miqyasında tanıdılması və uğurla həyata keçirilməsi üçün çalışacağını vurğulayıb.\nQeyd olunub ki, "Photolerance" müsabiqənin qalibləri 2014-cü ildə BMT Sivilizasiyaların Alyansının növbəti Qlobal Forumunda elan ediləcəklər.


İran qadınlarının ictimai hüquqları daha da məhdudlaşdırılıb - Baş katib\nSiyasət 7 Mart 2008 17:10 (UTC+04:00)\nAzərbaycan, Bakı, 07 mart / Trend , müxbir D.Xatınoğlu/ İran hüquq müdafiəçiləri bəyan edirlər ki, son bir ildə ölkə qadınlarının hüquqlarının pozulması halları çoxalıb. "İran qadınlarının ictimai hüquqları daha da məhdudlaşdırılıb" - deyə, İran Mətbuat Assosiasiyasının Baş katibi Bədrəssadat Mofidi Trend a bildirib.\nQadın hüquq müdafiəçiləri son bir ildə, iranlı qadınların sosial hüquqlarının pozulması hallarının artdığını bildirirlər. 2007-ci ildə Beynəlxalq Qadınlar Günü (8 Mart) İranda 33 qadın hüquq müdafiəçisi həbs olunub.\nİranlı jurnalist Mofidi cümə günü Tehrandan telefonla Trend a bildirib ki, rəsmi statistikaya görə, ölkə jurnalistlərinin yarısını qadınlar təşkil etsə də, hakimiyyət onlara qadın hüquqlarından yazmağa imkan vermir. " Son bir ildə, bu sahədə fəaliyyət göstərən bəzi mətbuat, xüsusilə 16 il fəaliyyət göstərən "Qadın" jurnalı, hakimiyyət tərəfindən bağlanılıb. İran prezidenti Mahmud Əhmədinejadın hakimiyyəti dövründən etibarən, Ədliyyə nazirliyindən əlavə, dövlətin özü də söz azadlığına mane olur və müxtəlif bəhanələrlə qadın haqlarını müdafiə edən nəşrləri məhkəməyə verir"-deyə, Mofidi bildirib.\nDigər iranlı hüquq müdafiəçisi Zəhra İrfani (Zahra Erfani) bu gün Trend a müsahibəsində bildirib ki, İranda qadın hüquq müdafiəçilərinə şallaq, həbs və digər ağır cəzalar kəsilsə də, hüquq müdafiəçiləri fəaliyyətlərini davam etdirirlər. "Iran hakimiyyəti qəddarlıqla qadınların ən adi haqlarını pozmaqdadır"-deyə, Mütərəqqi Qadınlar Təşkilatının (Progressiv Woman Organization) sədri İrfani telefonla İsveçrədən bildirib.\nİrfani əlavə edib ki, İran qadınlarının hüquqlarını müdafiə etmək məqsədilə, martın 7- də Brüsseldə "İranda qadın azadlığı hərəkatı", "Qadının fərdi və ictimai azadlığı" və bu səpgili mövzularda konfrans keçiriləcək"-deyə, O əlavə edib ki, sabah Belçikada İran səfirliyi və Avropa Birliyinin Brüsseldəki iqamətgahı qarşısında etiraz aksiyası keçirməyə hazırlaşırlar.\nİranda 2005-ci ildən etibarən, "Bir Milyon Imza Kampaniyası", "Daşqalaqsız Qanun" və digər qadın hüquq- müdafiə təşkilatları fəaliyyət göstərir. Keçən ildən indiyədək bir çox hüquq müdafiəçiləri və fəallar həbs cəzasına məruz qalıb. Xüsusilə, "Bir Milyon Imza Kampaniyası"-nın fəalı, Delaram Əli 2 il həbs, 10 şallağa məhkum olunub. Nuşin Xorasani və Pərvin Ərdəlan 3 il müddətinə azadlıqdan məhrum olmaq cəzası alıb, Cilvə Cəvahiri, Məryəm Hüseynxah və digər fəallar isə, böyük məbləğdə (110 min dollar) qirov qoyulmaqla, azadlığa buraxılıb.\nİranda qadınların kişilərlə bərabər hüquqa malik olması, qadınların daşqalağının dayandırılması, fərdi və ictimai azadlığı və digər tələblərin həyata keçirilməsi qadın hüquq müdafiəçilərinin ən əsas tələbidir. Hakimiyyət "Milli təhlükəsizliyi pozmaq" ittihamı ilə qadın hüquq müdafiəçilərini məhkəməyə verib, onların hərəkatını dayandırmaq istəsə də, hüquq müdafiəçilərinin fəaliyyətlərinin daha da dərinləşməsi və güclənməsi müşahidə olunur.\n"İnstagram"da məşhur olan qızlar Bakıda oteldə ölü tapılıb (FOTO)


Beynəlxalq mətbuatda Azərbaycanın imzası - VASİF SƏMƏDOV-70\nDünyada həm də yaratmaq naminə yaşamaq, Azərbaycanı beynəlxalq mətbuatda layiqincə təmsil etmək, Qarabağ həqiqətlərini dünyaya yaymaq, öz qələmi ilə düşmənlə vuruşmaq, vətənin dərdinə yanmaq, bu günün və sabahın modelçilərini yetişdirmək... Bu, 70 yaşlı yubilyar, yazıçı-publisist, Vasif Səmədovun ömür yoludur.\nAzərbaycanın Əməkdar jurnalisti, Beynəlxalq Jurnalistlər konfederasiyasının üzvü, “Kamil sənətkar”, “Qızıl qələm”, “Zərdabi”, “ Araz” mükafatlarına sahib, “Oqonyok” jurnalının laureatı, Amerika Biblioqrafiya İnstitutunun Direktorlar Şurasının tərtib etdiyi “Dünyanın 1000 nüfuzlü şəxsi” adlı biblioqrafik sorğu kitabında jurnalistika üzrə Azərbaycanı təmsil edən Vasif Səmədov heç də hamar olmayan, şərəfli bir ömür yolu keçib.\nÖmür kitabını səhifələyirik: Masallıda yaşanan uşaqlıq və ilk gənclik çağları, ADU-nun Jurnalistika fakültəsindən keçən tələbəlik, Ukraynada keçən əsgərlik illəri, “Azərbaycan pioneri”nin səhifələrindən başlanan, Azərbaycan Dövlət Radio və Televiziya Verilişləri Komitəsindən, “Azərbaycan gəncləri”, “Kommunist”, “İzvestiya”, “Possiyski fermer” qəzetlərindən keçən, “Oqonyok”dan və “Literaturnaya qazeta”dan şaxələnən jurnalistlik fəaliyyəti, “Oqonyok” jurnalının və “Literaturnaya qazeta”nın Mərkəzi, Qərbi Asiya ölkələri üzrə xüsusi müxbiri və müxbir bürosunun müdiri, “Kaspiyan-İzvestiya” Beynəlxalq İnformasiya Agentliyinin prezidenti...\nVasif Həzərxan oğlu Səmədov 1950-ci il yanvar ayının 22-də Masallı rayonunda anadan olub. 1968-ci ildə Nəriman Nərimanov adına Masallı şəhər orta məktəbini bitirib. Hələ məktəbdə oxuduğu vaxtda 1965-1968-ci illərdə Masallıda çıxan “Çağırış” qəzetində çıxış edib. Orta təhsilini başa vurduqdan sonra Bakıya gəlib, “Azərbaycan pioneri”qəzeti ilə əməkdaşlıq edib, qəzetin keçirdiyi müsabiqədə mükafat qazanıb. 1968-1969-cu illərdə “Azərbaycan pioneri” və “Azərbaycan gəncləri” qəzetlərində mütəmadi yazıları dərc edilib. 1969-cu ilin yanvar ayında Azərbaycan Dövlət Radio və Televiziya Verilişləri Komitəsində redaktor vəzifəsinə təyin edilib. Elə həmin ildə Azərbaycan Dövlət Universitetinin jurnalistika fakültəsinin qiyabi şöbəsinə qəbul olub.\n1972-1974-cü illərdə hərbi xidməti başa vurduqdan sonra Azərbaycan KP MK-nin Siyasi Maarif Evində işləyib. 1977-ci ildə universiteti müvəffəqiyyətlə bitib. 1977-1984-cü illərdə Ukraynanın Dnepropetrovsk vilayətində partiya, komsomol və təsərrüfat işlərində fəaliyyət göstərib. 1984-cü ildə Bakıya qayıdan Vasif Səmədov Azərbaycan KP MK-nin Marksizim-Leninizm Universitetinin qiyabi şöbəsi üzrə dekan vəzifəsində çalışıb və müxtəlif mətbu orqanlarda çıxış edib.\n1986-cı ildən 1991-ci ilədək “Kommunist” qəzetində müxbir işləyib, aktual yazıları ilə geniş oxucu auditoriyasında tanınıb. 1991-ci ildən “İzvestiya” qəzetinin Azərvaycan Respublikası üzrə xüsusi müxbiri təyin edilib. 1991-1995-ci illərdə Bakı şəhər sovetinin deputatı kimi fəaliyyət göstərib.\n1994-1995-ci illərdə “Rossiyski fermer” qəzetinin, 1995-ci ildə isə “Oqonyok” jurnalının Azərbaycan, Türkiyə və İran dövlətləri üzrə xüsusi müxbiri olub. 1996-cı ildən jurnalın Mərkəzi, Qərbi Asiya ölkələri və Ukrayna Respublikası üzrə müxbir məntəqəsinin müdiri vəzifəsində fəaliyyət göstərib. Rusiyanın "Peremenı" Beynəlxalq Gənclik jurnalının baş redaktor müavini işləyib. 1999-ci ildə “literaturnaya qazeta”nın Mərkəzi və Qərbi Asiya ölkələri üzrə müxbir bürosunun müdiri və xüsusi müxbiri təyin edilib. 2000-ci ildə Rusiyanın üç televiziya kanalı, on iki radio stansiyası, “Literaturnaya qazeta”, “Kultura”, “Rossiya” və bir neçə populyar mətbu orqanı bir holdinqdə birləşdirilib. Vasif Səmədovun rəhbərlik etdiyi müxbir bürosu həmin televiziya kanallarının, radio stansiyaların və mətbu orqanların Mərkəzi və Qərbi Asiya ölkələri üzrə nümayəndəliyinə çevrilib.\nVasif Səmədovun yaradıcılığı, fəaliyyəti Azərbaycan jurnalistikasının, həmçinin beynəlxalq medianın ali mükafatları ilə qiymətləndirilib. O, Azərbaycan Respublikası prezidentinin fərmanı ilə kütləvi informasiya vasitələrində uzun illər səmərəli fəaliyyətinə görə “Azərbaycan Respublikasının Əməkdar jurnalisti” fəxri adına layıq görülüb. 1996-cı ildə “Oqonyok” jurnalının laureatı adını alıb. 1998-ci ildə Beynəlxalq Jurnalistlər Birliyinin keçirdiyi “Qafqazda sülh uğrunda”müsabiqəsinin birinci dərəcəli diplomu ilə təltif olunub. Bununla yanaşı Vasif Səmədov, Azərbaycan Jurnalistlər Birliyinin həsən Bəy Zərdabi adına mükafatına, Azərbaycan Kütləvi İnformasıya Vasitələri İşçilərinin Həmkarlar İttifaqı Rəyasət Heyətinin qərarı ilə “Qızıl qələm” və “Araz” ali ədəbi mükafatlarına layıq görülüb.\nAzərbaycan jurnalistikasının görkəmli nümayəndəsi Vasif Səmədov 50 ildən artıq fəaliyyəti dövtündə xalqımızın dünəni və bu günü haqqında həqiqəti, Azərbaycan elm və mədəniyyətinin uğurlarını, bu nailiyyətlərin qazanılmasında müstəsna xidmətləri olan həmvətənlərimizi dünyaya tanıtdırmış, ermənilərin apardığı məkrli siyasətə qarşı vətəndaş təəssubkeşliyi ilə mübarizə aparmış qələm adamıdır. Onun müxtəlif ölkələrin geniş oxucu kütlələrinə çatdırılmış, 20 Yanvar faciəsini təsvir edən “Müdaxilə”, Azərbaycanın milli qəhrəmanlarının, müqəddəs şəhidlik zirvəsinə yüksələn vətən övladlarının həyat yolunu əks etdirən “Təki Vətən yaşasın”, “Vətən üçün lazım gəlsə” kitablarının tarixi, siyasi, tərbiyəvi dəyəri olduqca böyükdür. “İzvestiya” qəzetinin səhifələrində çap olunan və sonra Azərbaycan və rus dillərində nəşr edilən “Müdaxilə”, “Vtorjeniye” silsilə yazıları 20 yanvar həqiqətləri ilə yanaşı, ermənilərin əsassız ərazi iddialarını, planlı fitnəkarlıqlarını da beynəlxalq auditoriyaya geniş açıqlayıb.\nPublisistik yaradıcılığı ilə yanaşı pedaqoji fəaliyyətlə məşğul olan Vasif müəllim öz zəngin təcrübəsini təəbələrlə bölüşməkdən heç zaman yorulmayıb. O, beynəlxalq jurnalistikanın nəzəri məsələlərinə dair elmi məqalələrin, “Beynəlxalq kütləvi informasiya vasitələri” dərsliyinin müəllifidir.\nBeynəlxalq jurnalistikanın azərbaycanlı təmsilçisi kimi özünəməxsus yeri və çəkisi olan Vasif Səmədov informasiya blokadasını qıran, Qarabağ həqiqətlərini dünyaya yayan ilk jurnalistlərimizdəndır. Xalq şairi Bəxtiyar Vahabzadənin və professor Nurəddin Rzayevin “Azərbaycan jurnalistikasının dünyada səsi” adı məqaləsində qeyd edildiyi kimi, “Vasif Səmədov bu sahədə müstəsna yaradıcılıq və təşkilatçılıq fəaliyyəti ilə seçilən, böyük və danılmaz xidmətləri olan bir söz adamıdır”.\nXalq şairi Sabir Rüstəmxanlı da Vasif müəllimin fəaliyyətində məhz bu amili xüsusi vurğulayır: “Moskvanın, köhnə ittifaq mətbuatının Azərbaycana xroniki soyuqluğuna baxmayaraq Vasif illər uzunu”şaxtaya”, bu mərkəz “yekəxanalığı”na, bu rusofil lovğalığına, onun kor-koranə ermənipərəstliyinə, əsassız bitərəfliyinə dözüb, öz təvazökar, düz və ardıcıl fəaliyyəti ilə Azərbaycanın təmkinli, ədalətli səsini eşitdirməyə çalışıb”.\n“Oqonyok” jurnalının Azərbaycan, İran və Türkiyə üzrə xüsusi müxbiri kimi Vasif Səmədov Azərbaycan ətrafında informasıya blokadasının dağılması, müstəqil dövlətin daxili və xarici siyasətinin rusdilli, transmilli media vasitəsilə dünyaya çatdırılması işində fəaliyyətini daha da genişləndirdi. “Oqonyok” jurnalının və “Literaturnaya qazeta”nın xüsusi müxbiri olaraq Vasif Səmədov müstəqil Azərbaycan dövlətinin formalaşması və möhkəmlənməsi sahəsində uğurlarımızın və mövcud problemlərimizin, xüsusilə Qarabağ probleminin tarixi ədalət prinsipi əsasında həlli, ölkəmizin beynəlxalq nüfuzunun artırılması istiqamətində respublika rəhbərliyinin apardığı siyasətin düzgün, qərəzsiz işıqlandırılmasında öz prinsipiallığı və obyek tivliyi ilə seçilib. O, öz yazıları ilə xalqının, ölkəsinin mənafeyinə xidmət edən vətəndaş mövqeyini, jurnalist obyektivliyini və fədakarlığını, yüksək intellekt və mədəniyyətini daim təsdiq edib, geniş oxucu kütləsinin rəğbətini, məhəbbətini qazanıb.\nVasif Səmədov məqalələrinin, publisistikasının əsas mövzusunu vətənpərvərlik təşkil edir. Xalq yazıçısı Anar Vasif Səmədovun jurnalistlik fəaliyyətinin iki məqamına toxunaraq göstərir ki, “o, həm istedadlı və işgüzar qələm sahibi, həm də dərdlərimizlə tək qaldığımız dövrdə Qarabağ ağrımızla bağlı keçmiş SSRi-nin mərkəzi mətbuatında işıq üzü görən yazıların müəllifi – vətənpərvər jurnalistdir”.\n1990-cı ilin Qanlı Yanvar günlərində informasiya blokadasına salınmış, təcrid edilmiş Azərbaycanın gerçəkliklərini, ölkədə baş verən misli görünməmiş faciələr haqqında həqiqətləri keçmiş SSRİ-nin ən çox oxunan mətbu orqanlarından biri olan “İzvestiya” qəzeti vasitəsi ilə dünyaya car çəkmək bacarığı, peşəkarlığı və jurnalist ləyaqəti bu dəyərli insanın vətən sevgisini əks etdirirdi.\nErmənilərin anti-Azərbaycan təbliğatının hökm sürdüyü bir vaxtda – 1996-cı ildə “Oqonyok” jurnalının bütöv bir nömrəsinin Azərbaycan Respublikasına, onun bu gününə və tarixinə, nailiyyətlərinin və problemlərinin təhlilinə həsr edilməsi, ən əsası Ermənistanın Azərbaycana qarşı hərbi təcavüzü və ərazisinin 20 faizinin işgal edilməsi, bu təcavüzün ağır nəticələri barədə materialların yer alması Vasif Səmədovun vətəndaş mövqeyinin bariz nümunəsi idi. Qeyd etmək lazımdır ki, “Oqonyok” jurnalının yüz illik tarixi ərzində bir nömrənin xüsusi buraxılışı, həm də postsovet məkanından olan bir respublikaya həsr olunması ilk təcrübə, tarixi hadisə idi. Ümummilli lider Heydər Əliyev bu tarixi hadisəni təqdimat mərasimində söylədiyi nitqdə qiymətləndirərək demişdi: “Bu, sadəcə olaraq, jurnalın bir nömrəsi deyil, Azərbaycan haqqında kitabdır, həm də çox yaxşı kitabdır”.\nJurnalın baş redaktoru Lev Quşşin bu nömrənin ərsəyə gəlməsində Vasif Səmədovun fəaliyyətini yüksək dəyərləndirmişdi: “Vasif Səmədov onun qarşısında qoyulmuş, demək olar ki, bütün vəzifələri təyin edilmiş vaxtda yerinə yetirdi və bu, onu avtomatik olaraq o vaxtkı “Oqonyok”un ən hörmətli adamları cərgəsinə çı Vasif Səmədovun xardı… Bu müvəffəqiyyəti başqa adamlarla və başqa bölgələrdə təkrar etməyə cəhdlər göstərildi. Amma hər şey əbəs idi. Bakı fonemeni təkraredilməz və əlçatmaq olaraq qaldı”.\nRusiya Jurnalistlər İttifaqının üzvü Vladimir Zaselski qeyd etdiyi kimi, “Vasif Səmədovun “Oqonyok” jurnalının bir nömrəsinin Azərbaycana həsr olunması ideyasını Azərbaycan və rus xalqları arasında dostluğun sönməməsi, əksinə, daim işıq saçması üçün çox faydalı idi. Onun bu addımı Azərbaycan və Rusiya dövlətləri arasında əlaqələrin möhkəmlənməsinə xidmət etməklə bərabər, həm də iki qonşu xalqın mədəniyyətinin koordinasiya olunması baxımından çox önəmli idi”.\nVasif Səmədov bu gün Qərb mediasının bizə qəbul etdirmək istəyi “jurnalistin vətəni olmur” fikrinin əksinə olaraq, peşəkar jurnalist olmaqdan öncə, ləyaqətli vətəndaşdır. Almaniya televiziyasının rejissoru Ştefan Fişer “Stalker və dost” adlı məqaləsində yazırdı: “20 il ərzində müxtəlif “stalker”lərlə – yaxşıları ilə də, pisləri ilə də, vicdanlıları ilə də, vicdansızları ilə də işləmişəm. Amma inanın, bütün bu illər ərzində elə bir insana rast gəlməmişəm ki, öz ölkəsini, vətənini, xalqını mənim azərbaycanlı stalkerim Vasif Səmədov qədər ürəkdən, candan sevsin... Vasiflə fəaliyyətimizin ilk vaxtları idi. Onunla kabinetdə oturub söhbət edirdik. Birdən dedi: “Bura bax, Ştefan, mən öz ölkəm haqqında, burda baş verən hadisələr haqqında çox şey bilirəm. Çoxunu danışacam, çoxunu sənə göstərəcəyəm. Amma məndə elə informasiyalar var ki, onları sənə heç zaman verməyəcəyəm!” Razılaşarsınız ki, artıq şərhə ehtiyac yoxdur. Necə deyərlər, no comment. Sadəcə, bir informasiyanı qeyd etmək istəyirəm ki, həqiqi vətənpərvər Vasif Səmədovun da böyük əməyi, xidməti olan “Odlar diyarı” filmi Almaniyada böyük uğur qazanıb. Bundan başqa o, İsveçrə televiziyasının Azərbaycana həsr etdiyi daha bir filmin ssenarisinin həmmüəllifi olub.\nUlu öndər, dünyaşöhrətli siyasətçi, dövlət xadimi Heydər Əliyevi prezidentliyi dövründə əksər xarici səfərlərdə müşayət etmiş, ən mühüm hadisə və görüşlər zamanı onunla təmasda olmuş Vasif Səmədov Rusiya mətbuatında Azərbaycanın xarici siyasətinin salnaməsinin yaradılmasında müstəsna xidmət göstərib. Heydər Əliyevin fəliyyəti kontekstində dövlətimizin xarici siyasətini, Dağlıq Qarabağ probleminin həllində Azərbaycanın dəyişməz mövqeyini beynəlxalq arenada işıqlandırıb. Onun təşkilatçılığı ilə Rusiyanın aparıcı KİV-nin təmsilçilərinin üç dəfə Prezident Heydər Əliyevlə görüşü keçirilib. “İzvestiya” qəzetinin şöbə redaktoru Valeri Konovalov Ümummilli lider Heydər Əliyevlə görüşdən təəssüratlarını bölüşərək yazırdı: “Respublikanın keşməkeşli, ağır günlərində biz Vasiflə Azərbaycanın ictimai-siyasi və iqtisadi həyatına həsr olunmuş silsilə yazılar hazırlayırdıq… Ölkənin çətin günlərində işləri başından aşan dünyaşöhrətli siyasi xadim Heydər Əliyev ətraflı, açıq söhbət üçün bizə bir neçə saat vaxt ayırmağa macal tapdı. Özü də gecənin bir vaxtında. Bu adama möcüzə kimi gəlirdi”.\nVasif Səmədovun publisistikasının gücü səmimiyyətində və obyektivliyindədir. Yazıların sadə, axıcı və lakonik dili, müqayisəli təhlil mədəniyyəti, dəmir məntiq Vasif müəllimin yaradıcılığını şərtləndirən əsas məziyyətlərdəndir. Onun qələmindən çıxan məqalələrin siyasi, ideoloji, mənəvi mahiyyəti, məzmun konkretliyi daim diqqəti cəlb edir. “Oqonyok” jurnalında Azərbaycan xalqının mənəvi dəyərlərini, mental xüsusiyyətlərini ifadə edən yazıları elmi-fəlsəfi təhlili ilə seçilir. Yazıçı-publisistin müxtəlif səpgili məqalələrində, milli ruh, mənəvi dəyərlərə bağlılıq, Qarabağ dərdi, torpaq həsrəti boylanır.\nVasif müəllimi bir jurnalist kimi xalqa sevdirən onun vətənpərvərliyi, milli ləyaqəti, torpaq təəssübkeşliyidirsə, bir şəxsiyyət kimi fərqləndirən, hörmət və rəğbət doğuran isə fərdi xüsusiyyətləri, insani keyfiyyətləridir. Vasif müəllim sədaqətli dost, ədalətli müəllim, nəfsinə sahib Allah adamı, sözübütöv, mərhəmətli, prinsipial, qayğıkeş, xeyirxah, qonaqpərvər insandır. Onu səciyyələndirən, xarakterizə edən bu xüsusiyyətləri təkcə həmvətənləri, görkəmli Azərbaycan ziyalıları, doğmaları və dostları, tələbələri deyil, həmçinin fəaliyyət göstərdiyi kollektivin – “Oqonyok”, “Literaturnaya qazeta”, “İzvestiya” və digər mətbu orqanların səlahiyyət sahibləri, redaktorları, rus jurnalistləri – Lev Quşşin, Oleq Moroz, Anatoli Orlov, Valeriy Vıjutoviç, Aleksandır Sıqanov, Valeri Konovalov kimi ünlü simalar da etiraf və təqdir edirlər. “Rossiya” qazetinin redaktoru Aleksandr Sıqanovun dostu haqqında söylədiyi sözlər Vasif müəllimin mənəvi portretini canlandırır: “ O, həm peşəkar qələm sahibidir, həm də dostdur, sözün əsl mənasında qayğıkeş ürək döstudur. Əks təqdirdə, bu peşədə Vasif çoxlarından fərqlənərdi. Təəssüf ki, belə bir hərbi peşə də yoxdur, əgər olsaydı, onda biz bu gün Vasif kimi marşala malik olardıq. Heyf ki, belə bir elm də yoxdur. Olsaydı, onda Nobel komitəsi hər il onu mükafata layıq görərdi”.\nBu insani keyfiyyətlər kontekstində müəllimim haqqında başqa bir müəllimim-professor Cahangir Məmmədlinin danışdığı bir detalı xatırlamaq yerinə düşər: “Universitetin Jurnalistika fakültəsində Vasif Səmədovla görüş keçirilirdi. Tələbələrlə çox səmimi söhbət-dialoq vaxtı kamera yoxluğu ucbatından görüşün lentə alınmadığını hiss edən Vasif müəllim səhəri gün tələbələrə dikdafon və videokamera göndərdi”.\nBaşqa bir məqam. Professor Nazim Hüseynlinin onun haqqında yazdığı bu sözləri oxuyub təsirlənməmək olmur: “Anasına olan ölçüyəgəlməz məhəbbəti məni Vasif müəllimə bağlayan ən böyük amillərdən biridir. İnsan ürəyində nə qədər böyük ana sevgisi olarmış! Onun hər sözünün əvvəli də, axırı da anadır”. Bəli, hər şey ilk sevgidən – ana məhəbbətindən başlayır. Ana sevgisi böyüyərək, Vətən eşqinə, xalq məhəbbətinə, humanizmə, amala, məsləyə çevrilir.\nVətənə xidmət həm də, nümunəvi ailə yaratmaqdan başlayır. Bu aspektdən də Vasif Səmədov xalqa, Vətənə xidmət nümunəsidir. Müsahibələrinin birində Vasif müəllimin qeyd etdiyi kimi, ailə dəyərləri onun həyatda qazandığı böyük mükafatıdır: “Əmək fəaliyyətimdə Ulu Tanrının nəsib etdiyi ən böyük mükafatım Heydər Əliyev kimi böyük bir şəxsiyyətlə ünsiyyət, xarici səfərlərdə onu müşayət etmək, bütün bunları təmsil etdiyim transmilli mətduatda işıqlandırmaq olub. Həyatda böyük mükafatım isə ailə dəyərlərimdir. Ailəmizin baş tələbi Allaha bəndəlik etmək, Vətənə, el-obaya xidmət göstərməkdir. Həyat yoldaşım, üç oğlumun anası Solmaz xanım həmişə mənə arxa-dayaq olub. Övladlarım arzularımı çiçəkləndiriblər, məni naümid qoymayıblar. Nəvələrim mənə babalıq sevinci bəxş ediblər. Mən ailəmlə fəxr edirəm. Yerdə qalanlara qiymət vermək isə ətrafdakıların işidir”.\nMüdriklik zirvəsini fəth edən ləyaqətli vətəndaş, peşəkar jurnalist, milli-mənəvi dəyərlərə sadiq ziyalı Vasif Səmədovun 70 il addımladığı ömür yollarına nəzər saldıq. Deməyə bir söz qalır, əziz müəllimimiz: həyat eşqiniz, yaradıcılıq enerjiniz tükənməsin! Can sağlığı ilə yeni yubileylərə...


Dövlət Miqrasiya Xidmətində 20 Yanvar faciəsinin qurbanları anılıb » www.AVROMEDIA.az\nTarix: 18-01-2020, 18:10\nBaxılıb: 1 830\n20 Yanvar faciəsinin 30-cu ildönümü ilə əlaqədar Dövlət Miqrasiya Xidmətində(DMX) anım mərasimi keçirilib.\nTədbir iştirakçıları əvvəlcə 20 Yanvar faciəsini əks etdirən foto sərgi ilə tanış olublar.\nXidmətin akt zalında davam edən anım mərasimi Azərbaycanın müstəqilliyi və ölkəmizin ərazi bütövlüyü uğrunda canlarını qurban vermiş qəhrəman Vətən övladlarının xatirəsinin bir dəqiqəlik sükutla yad edilməsi ilə başlanıb.\nTədbirdə Dövlət Miqrasiya Xidmətinin rəisi, III dərəcəli dövlət miqrasiya xidməti müşaviri Vüsal Hüseynov çıxış edərək 30 il əvvəl - 1990-cı il yanvarın 19-dan 20-nə keçən gecə Azərbaycanın azadlığı, suverenliyi arzusu ilə ayağa qalxmış dinc insanlara qarşı Sovet imperiyasının silahlı birləşmələri tərəfindən törədilən cinayətlərdən danışıb.\nBildirib ki, respublikanın o zamankı rəhbərliyinin xəyanətkar mövqeyinə etiraz əlaməti olaraq ayağa qalxmış geniş xalq kütlələrinə qarşı sovet ordusunun iri hərbi birləşmələrinin yeridilməsi Bakıda misli görünməmiş faciəyə səbəb oldu. Milli azadlıq hərəkatını boğmaq, xalqın inam və iradəsini qırmaq, milli mənliyini alçaltmaq məqsədilə əliyalın əhaliyə divan tutulub, 147 günahsız insan qətlə yetirilib, 744 nəfər yaralanıb. Həmin gecə doğma yurdunun, xalqının azadlığını, şərəf və ləyaqətini hər şeydən uca tutan vətənpərvər Azərbaycan övladları canlarından keçərək şəhidlik zirvəsinə ucaldılar. Lakin sovet rəhbərliyinin milli azadlıq hərəkatını qan gölündə boğmaq niyyəti baş tutmadı, xalqımız müstəqilliyə qovuşdu. 20 yanavar Azərbaycanın azadlığa gedən yolunun başlanğıcı oldu.\nXidmət rəisi 20 Yanvar faciəsinə ilk siyasi qiymətin Ümummilli lider Heydər Əliyev tərəfindən verildiyini diqqətə çatdırıb və Prezident İlham Əliyevin şəhidlərin xatirəsinin əbədiləşdirilməsi istiqamətində atdığı addımlardan, eləcə də şəhid ailələrinə göstərdiyi diqqət və qayğıdan bəhs edib. Bildirib ki, 20 Yanvar faciəsi xalqımızın müstəqillik arzusunun və mübarizliyinin, müstəqil dövlətçiliyimizin rəmzi abidəsinə çevrilib.\nTədbir "Salnamə" sənədli filmlər studiyasının hazırladığı, premyerası 17 yanvar tarixdə Nizami kino mərkəzində olmuş “Silahdaşlar” filminin nümayişi ilə başa çatıb.


Maastriçt/Aaçen (Mastriçt şəhərinə, Niderland ölkəsinə) hava limanına uçuş üçün bütün aviaşirkətlərdən sərfəli qiymətə aviabiletlər\nAviabiletlər / Niderland / Mastriçt / Hava limanı Maastriçt/Aaçen\nMaastriçt/Aaçen hava limanına aviabiletlər\nMaastriçt/Aaçen hava limanına ucuz qiymətə aviabilet bron edin. Tickets.az saytında təyyarəyə bilet axtarışı xidmətinin köməyi ilə siz problemsiz Mastriçt şəhərinə ən yaxşı təklifi tapacaqsınız. Sizin sadəcə uçuş istiqamətini, tarixi, səyahət edəcək sərnişin və uşaq sayını qeyd etməniz kifayətdir. Axtarış nəticələrinin rahat forması Maastriçt/Aaçen hava limanına/hava limanından uçan təyyarələrin uçuş cədvəlini və bütün mövcud uçuş variantlarını təklif edəcəkdir. Sizə yalnız özünüz üçün ən münasib olan uçuş variantını seçmək və müvafiq reysə aviabilet almaq qalır. Sərbəst şəkildə və kənar şəxslərin köməyi olmadan biletləri onlayn sifariş etmək çox sadədir!\nMaastriçt/Aaçen hava limanı haqqında məlumat\nIATA kodu - MST. Maastriçt/Aaçen hava limanı həm daxili, həm də xarici reyslərə xidmət edə bilər. Gülərüz personal sərnişinlərə gömrük və pasport nəzarətindən keçməyə, onların baqajlarının və əl yüklərinin qeydiyyata alınmasına köməklik edəcəkdir. Rahat oturacaqlı gözləmə zalları, barlar, restoranlar, Duty-free mağazaları, pulsuz Wi-Fi uçuşunuzu rahat şəkildə gözləməyə yardımcı olacaqdır. Böyük hava limanlarının bir çoxunda biznes-lounge olur ki, burada siz telefondan, faksdan istifadə edə və ya işgüzar görüşlər keçirə bilərsiniz. Balaca uşaqlı sərnişinlər üçün isə uşaq otaqları mövcud olur.\nNiderland ölkəsindəki Maastriçt/Aaçen hava limanına getmək/hava limanından gəlmək üçün taksidən və ya xüsusi avtobuslardan/ekspress dəmir yolu nəqliyyatından istifadə etmək daha rahatdır.\nMaastriçt/Aaçen - dan\nMastriçt → Tehran\nMaastriçt/Aaçen - a\nLublin → Mastriçt\nAaçen Central Steyşn\nBrüssel Midi Railvey Steyşn\nMüştəri xidmətinə mesaj göndərmək üçün istifadəçi seansının unikal identifikatoru: 1905234601


Cəhənnəm iztirabları (地獄変) (1918). Akutaqava Ryunoske – Səhifə 9\nYoşihide adətən kiminsə onun işinə burnunu soxmasına göz yuma bilmirdi. Ona görə də ilana acıqlanmışdı. Lakin bütün bu baş verənlər barəsində bir kəlmə belə tələbələrinə danışmağı sevməzdi. Otağında, iş masasının üzərində həmişə qəribə nəsə; qurd, rəngli kürəciklər, tiyan kimi əşyalar olardı. İş bitdikdən sonra onları hara gizlədərdisə heç kimin xəbəri olmazdı.\nOna görə də tələbə düşündü ki, bu qəribə quş ustaya “cəhənnəm iztirabları”nı çəkmək üçün lazım idi və ustasından heç nə olmamış kimi soruşdu:\n– Sizə nə lazımdır?\nYoşihide dişlərini yalaya-yalaya başı ilə quşu göstərdi.\n– Bir bax, əsl ələöyrədilmiş quşdur.\n– Nə quşudur? Ömrümdə rastlamamışam! – tələbə pişiyəbənzər quşa diqqətlə baxmağa başladı.\n– Nəyə rast gəlməyibsən? – Yoşihide qımışdı. – Şəhər mühitində bəslənib, pis də elə burasıdır da… Bu quşa yapalaq deyirlər (yapalaq – zoologiyada quş növüdür), bir neçə gün bundan qabaq ovçu dostum Kuramadan (Kurama- Yaponiyada dağ adıdır) mənə hədiyyə gətirmişdi. Ancaq əl quşudur bu, nadir halda beləsinə rast gəlinir.\nElə bu anda quş bükülmüş caynaqlarını açaraq stolun üstündən hoppanıb tələbənin üzərinə hücum çəkdi. Tələbə əli ilə üzünü tutmasaydı, çox güman ki, quş onun sifətini cırmaqlayıb dağıdardı. O, qorxusundan qolunu yelləyirdi ki, quş əl çəksin, lakin həyasızlaşmış quş dimdiyi ilə tələbənin üzünü didməyə çalışırdı. Tələbənin bu anda usta vecinə deyildi, otağın içində gah o tərəfə, gah bu tərəfə qaçaraq yaxasını quşun caynağından qurtarmağa çalışırdı. Quş isə bütün var-gücüylə ona tərəf hücuma keçir və nə olursa olsun, onun gözünə dimdiyini batırmaq istəyirdi. Quş qanadlarını açıb pırıldatdıqca qanadlarından heç bir dağ gülünün, çiçəyinin, meyvəsinin, qurumuş yarpaqların ətirli qoxusu gəlmirdi, əksinə, ətrafa çox üfunətli bir iy yayılırdı. Tələbənin ürəyi ağzına gəlmişdi, ustanın otağı ona iblislərin mühasirəyə aldığı dərin dağ dərəsini, lampa işığı isə ayın tutqun parıltısını xatırladırdı.\nTələbəni ən çox qorxudan quşun hərəkətləri deyil, Yoşihidenin sifəti qız üzünə oxşayan tələbənin düşdüyü bu mənzərəni soyuqqanlı şəkildə izləyərək rəsm çəkməsi idi. Tələbəyə bir dəfə nəzər salmaq kifayət edərdi ki, onun baxışlarındakı xilas edilmək yalvarışını görəsiniz.


Dünya liderlərinin görüşlərindən sonra Bakını nə gözləyir? - ABŞ-ın “mən də Qarabağda olmaq istəyirəm” çağırışı .\n10 İyun 2021 21:25 Turkustan.info\nTurkustan.info xəbər verir ki, bunu “Atlas” Araşdırmalar Mərkəzinin rəhbəri, politoloq Elxan Şahinoğlu qeyd edib.\n“Düzünə qalsa, müharibə bitdikdən sonra Amerikanın gur səslə “mən də Qarabağda olmaq istəyirəm” çağırışına bizim də müsbət cavablandırmamıza həvəsimiz yoxdur. Doğrudur, Bakıda olan amerikalı diplomatın “minalanmış xəritələr verilməlidir” açıqlamasını müsbət qarşıladıq, ancaq bunun ardınca onun “həmsədrlər fəaliyyətlərinə davam etməlidirlər” fikri bizdə haqlı suallar doğurdu. Buna baxmayaraq, Azərbaycanın ABŞ-la enerji və təhlükəsizlik (NATO çərçivəsində) sahəsində əməkdaşlığı davam etməlidir”, – deyə E.Şahinoğlu bildirib. /Yenisabah.az/\nKoçaryan Paşinyanı duelə çağırıb: Ermənistanda söz savaşı küçələrə keçə bilər – TƏHLİL


Ansi Aqolli: Az?rbaycan xalq?n? sevindirm?k üçün ?limizd?n g?l?ni ed?c?yik | FCGarabagh.com\nHomeAvropa LiqasıAnsi Aqolli: Azərbaycan xalqını sevindirmək üçün əlimizdən gələni edəcəyik\nAnsi Aqolli: Azərbaycan xalqını sevindirmək üçün əlimizdən gələni edəcəyik\tBy budrooo | 31.08.2016\tŞərh yaz\t«Qarabağ»ın müdafiəçisi Ansi Aqollinin müsahibəsi\n— «Qarabağ» bu il Çempionlar Liqasının qrup mərhələsinə düşməklə yeni tarix yazmaq istəsə də, yenə Avroliqanın qrupunda mübarizə aparmaq məcburiyyətində qaldı…\n— Avropanın bütün klubları ÇL-də mübarizə aparmağı istəyir. Biz də bunu çox istəyirdik. Bunun üçün yaxşı şansımız da var idi. Amma Çexiya «Viktoriya»sı ilə oyunda bəxtimiz gətirmədi. Buna baxmayaraq, ardıcıl üçüncü il Avroliqanın qrup mərhələsinə vəsiqə qazanmağımıza şadam. Bu, həm bizim, həm də Azərbaycan futbolu üçün yaxşı nəticədir.\n— İsveç «Qöteborq»una qarşı keçirdiyiniz pley-off oyunlarını necə şərh edərdiniz?\n— Biz İsveçdə də yaxşı oynamışdıq. Amma öz gücümüzü, daha yaxşı oyunumuzu Bakıda göstərdik. Bunun da sayəsində böyük hesabla qalib gəldik.\n— İlk qolu ev tapşırığı zamanı Rəşad Sadıqov vurdu. Ondan belə qol görmüşdünüz?\n— Qol yaxşı idi, amma meydança yox. Belə meydanda oynamaq, qol vurmaq çətin idi. Bu qol bizim üçün çöx önəmlydi. Çünki ilk qoldan sonra komandamız daha yaxşı oynamağa başladı.\n— Dani Kintananın vurduğu qoldan sonra sizi itələməsi geniş rezonansa səbəb oldu…\n— O, həyəcanlı idi. Təzyiq da yüksək idi. Kintana ilə aramızda heç bir problem yoxdur. Biz qardaş kimiyik. Onun qol vurmasına mən də çox sevindim. Əminəm ki, o, bu mövsüm də «Qarabağ»da çoxlu qol vuracaq.\n— Qrup mərhələsində «Fiorentina» (İtaliya), «Slovan» (Çexiya) və PAOK (Yunanıstan) ilə mübarizə aparacaqsınız. Siz də bu qrupda italyanları favorit hesab edirsiniz?\n— Rəqiblərimizin hamısı yaxşı komandadır. «Fiorentina» Avropa futbolunda məşhur addır. Amma hər şeyə meydanda aydınlıq gələcək. Biz də uğur qazanmaq, azarkeşlərimizi, Azərbaycan xalqını sevindirmək üçün əlimizdən gələni edəcəyik.\n— Əvvəlki mövsümlərdə düşdüyünüz qruplarla müqayisədə, bu dəfəki rəqiblərinizi nisbətən zəif saymaq olar?\n— Mən belə deməzdim. Belə turnirlərdə zəif rəqib, asan oyun olmur.\n— İlk oyun Bakıda «Slovan»a qarşı olacaq. Rəqib barədə məlumatınız var?\n— Xeyr. Bircə onu bilirəm ki, hazırda Çexiya klubları çox güclüdürlər.\n— Çexlərlə görüş ya Olimpiya stadionunda, ya da «Dalğa Arena»da keçirilə bilər…\n— Peşəkar futbolçuyuq, istənilən stadionda oynamağa hazırıq. Tofiq Bəhramov adına respublika stadionu hazırda yaxşı vəziyyətdə deyil. Biz ötürmələrdən çox istifadə edirik, yerlə oynayırıq. Buna görə də ot örtüyü yaxşı olan arenada oynamağımız daha yaxşı olardı.\nŞərh Əlavə Et\tƏsas sözlərAnsi AqolliAvropa LiqasıMüsahibəPüşkQarabağSlovan


Hazırda Gürcüstan həbsxanalarında Azərbaycan vətəndaşı olan 108 nəfər saxlanılır.\nBu barədə ölkənin Milli Statistika İdarəsinin oktyabr ayı üzrə hesabatında bildirilib.\nSənədə əsasən, aylıq müqayisədə Gürcüstanda həbs cəzası çəkən Azərbaycan vətəndaşlarının sayı 2 nəfər azalıb.\nİttiham olunan 11 vətəndaşın 7-si kişi, 4-ü isə yeniyetmədir. Məhkumların sayı isə 86-sı kişi, 11-i qadın olmaqla 97-dir.\nHesabatda qeyd olunub ki, Gürcüstanda probasiya nəzarətində olan əcnəbilərin 30-u Azərbaycan vətəndaşıdır. Onların 29-u kişi, 1-i qadındır.\nDini İşlər üzrə Dövlət Agentliyinin nümayəndələri Bütün Gürcüstan Müsəlmanları İdarəsinin əməkdaşları ilə görüşüb


“İndoneziyanı tanıyın” layihəsinə start verilib – FOTO\n13 Sentyabr 2018 - 23:10\n“İndoneziyanı tanıyın” layihəsinə start verilib –FOTO\nİndoneziyanın Azərbaycandakı səfirliyi “Ən Zəngin Arxipelaq Mədəniyyətini Yaşatmaq” mövzusunda III İndoneziya Mədəniyyət Festivalının rəsmi açılışını edib.\nStrateq.az xəbər verir ki, Heydər Əliyev Sarayında baş tutab rəsmi açlışda tamaşaçılar sarayın foyesində İndoneziya mədəniyyəti və incəsənətini əks etdirən sərgi ilə tanış olub.\nFestivalın açılışında çıxış edən İndoneziyanın mədəniyyət və təhsil naziri Mühacir Əfəndi ölkəmizdə olmaqdan şərəf duyduğunu bildirib, Azərbaycanda üçüncü dəfə təşkil olunan bu festivalın İndoneziyanın müstəqilliyinin 73-cü ildönümünə təsadüf etdiyini vurğulayan nazir, ölkələrimiz arasındakı qədim dostluq əlaqələrindən bəhs edib. Əlaqələrin dostluq və qardaşlıq şəklində davam edərək günü-gündən möhkəmləndiyini bildirən M.Əfəndi əlavə edib ki, dünyanın ən böyük müsəlman əhalisi olan İndoneziya bütün dinlərə tolerant yanaşmaqda böyük məsuliyyət daşıyır və ISESCO ilə birgə layihələrdə yaxından iştirak edir: “Azərbaycanla diplomatik və mədəni əlaqələrin yüksələn xətt üzrə inkişafı dünyada hər iki dövlətin qardaşlıq və sülh tərəfdaşı olmasına işarədir”. Azərbaycan mədəniyyət naziri Əbülfəs Qarayev çıxışında deyib ki, festival ölkələrimiz arasında münasibətlərin genişlənməsinə, xalqların bir-birini daha yaxşı tanımasına və gələcəkdə çoxsaylı birgə layihələrin həyata keçirilməsinə şərait yaradacaq. Onun sözlərinə görə, Azərbaycanın müstəqilliyini rəsmən tanıdıqdan sonra İndoneziya ilə iqtisadi və diplomatik münasibətlər ildən-ilə güclənir. Nazir deyib ki, İndoneziya hökuməti Azərbaycanda keçirilən bütün beynəlxalq tədbirlərdə yaxından iştirak edir, İslam dünyasını birləşdirən ISESCO təşkilatı çərçivəsində təşkil edilən layihələrdə bir-birimizə dəstək oluruq.\nDaha sonra konsert proqramına start verilib. Konsertdə İndoneziyadan gələn Tubaba Pakem rəqs qrupunun çıxışına tamaşa edilib, məşhur caz musiqiçisi, bəstəkar, aranjimançı Dhiki Darmavanın və müğənni Amelia Onqun ifasında mahnılar səsləndirilib. İndoneziyalı modelyerin əl işləri və İndoneziyanın mədəniyyətini, adət-ənənlərini, mətbəxini əks etdirən video-çarx nümayiş olunub.\nFestival 15-16 sentyabr tarixlərində Fəvvarələr meydanında saat 15.00-da davam edəcək. Açıq havada sərgilər, yarmarka düzənlənəcək, İki günlük tədbirdə İndoneziyanın arxipelaq kulinariyası ilə yaxından tanışlıq olacaq. Yarmarkada İndoneziyanın milli geyimləri, suvenirlər, əl işləri olan əşyalar, qəhvə və çaylar, digər məhsullar nümayiş etdiriləcək.


Azercell-in dəstəyi ilə Azərbaycan Dövlət Neft Akademiyasında elmi-texniki konfrans işə başlayıb\nTelekommunikasiya 17 Noyabr 2007 13:51 (UTC+04:00)\nAzərbaycan, Bakı, / Trend / Bu günlərdə "Azercell Telekom" BM-in dəstəyi ilə Azərbaycan Dövlət Neft Akademiyasında (ADNA) Konstitusiya gününə həsr olunmuş 56-cı elmi-texniki konfrans öz işinə başlayıb. Tədbirin açılışı mərasimində Akademiyanın rektoru Siyavuş Qarayev bildirib ki, belə tədbirlər tələbələrin elmi fəaliyyətinə müsbət təsir göstərir, onların öz aralarında informasiya mübadiləsi aparmalarına kömək edir. O, konfransın baş tutmasında yardımçı olan sponsorlara, xüsusilə də "Azercell"ə, elmin gələcəyinə verdiyi dəstəyə görə təşəkkürünü bildirib. Daha sonra təhsil naziri Misir Mərdanov, millət vəkili, 2000-ci ildə ADNA-nın məzunu olmuş Fuad Muradov və digər qonaqlar çıxış ediblər.\nÜç həftə davam edəcək konfransın məqsədi ADNA tələbələrinin ötən tədris ilində apardıqları elmi - tədqiqat işlərinin nəticələri haqqında ictimaiyyətə geniş məlumat verməkdir. Bu məqsədlə, tədbir çərçivəsində 20 iclas keçiriləcək və 342 məruzə dinləniləcək.\nHər məruzə 5 nəfərdən ibarət xüsusi münsiflər heyəti tərəfindən qiymətləndiriləcək. Ən maraqlı məruzə ilə çıxış edən tələbələrə həm Təşkilat Komitəsinin diplomları, tələbələrin Həmkarlar İttifaqı Komitəsinin pul mükafatları, həm də konfransın baş sponsoru, son illərdə ADNA-da keçirilən elmi konfranslara, Milli Dirçəliş Günü və Respublika Gününə hər edilmiş tədbirlərin keçirilməsinə yardımçı olan "Azercell"-in hədiyyələri təqdim ediləcək.\nTəhsil ocağı ilə sıx əlaqələr quran "Azercell" burada yalnız elmi tədbirlərin keçirilməsində iştirak etmir, həm də tələbələrin inkişafına birbaşa yardım göstərir. Belə ki, "Azercell" indiyədək Neft Akademiyasına xeyli sayda kompüter avadanlığı və sürətli İnternet hədiyyə edib, akademiyada kompüter otağı açıb.\nADNA-da keçirilən bu dəfəki konfransın işi dekabrın 7-də yekunlaşacaq.


Rövnəq Abdullayevin proqnozu: `Bu, artıq\nRövnəq Abdullayevin proqnozu: `Bu, artıq dibdir`\n12:46 28 Aprel 2015 Oxunub : 1521\nDünya neft bazarında gözlənilən qiymət dəyişiklikləri ilə bağlı uzunmüddətli proqnozların verilməsi düzgün deyil.\nAzVision.az report.az-a istinadən xəbər verir ki, bunu Azərbaycan Dövlət Neft Şirkətinin (SOCAR) prezidenti Rövnəq Abdullayev bildirib: "İndidən proqnoz vermək düzgün alınmaz. Heç kim deyə bilməz ki, neftin qiyməti necə olacaq".\nSOCAR prezindenti qeyd edib ki, dünya neft bazarındakı qiymətlər iqtisadi amillərlə yanaşı, siyasi və geosiyasi amillərdən də asılıdır: "Ona görə də hesab edirik ki, qiymətin maya dəyəri səviyyəsindən aşağı düşmək imkanı yoxdur və bu, olmayacaq. Çünki bu, artıq dibdir".\n"İndiki qiymətlər neft istehsalçılarının 30%-də maya dəyərindən aşağıdır. Bu səbəb də qiymətin düşməsinə imkan vermir və düzəlişlər olacaq. Bilirsiniz ki, Amerikada artıq ehtiyatların dolmasına baxmayaraq, bu amil bazara heç bir mənfi təsir göstərməyib və qiymətlər yüksəlir", - deyə R.Abdullayev vurğulayıb.\nSOCAR rəhbəri əlavə edib ki, artıq bu ilin ikinci yarısında dünya neft bazarında qiymətlərin sabitləşəcəyi gözlənilir.


Hansı mətbuat katibi yaxşı işləyir, hansı pis?\nHansı mətbuat katibi yaxşı işləyir, hansı pis? -SORĞU\n12:00 17 May 2014 Oxunub : 7682\nJurnalist üçün xəbər hər şeydən önəmlidir. Ölkədə və dünyada baş verən hadisələri, önəmli xəbərləri operativ şəkildə oxuculara çatdırmaq borcumuz olsa da hərdən informasiya əldə edərkən çətinliklərlə üzləşirik. Jurnalistlər du problemi daha çox dövlət qurumlarının mətbuat xidmətləri ilə yaşayırlar. Belə ki, bəzi mətbuat xidmətlərinin rəhbərləri jurnalistlərin zənglərinə cavab vermir, telefon qaldırsa belə jurnalisti acılayaraq müsahibədən qaçır, bəziləri bizimlə dostluq etməyə can atır, bəziləri isə varlıqlarını da hiss etdirmirlər. Onların adlarını eşidəndə təəccüblənirik.\nAzVision.az saytı jurnalistlər arasında sorğu keçirərək hansı qurumun mətbuat xidmətinin işindən razı və narazı olduqlarını öyrənməyə çalışıb.\n“Namiq Həsənov ya tez-tez xəstələnir, ya da rayonlara gedir”.\nPublika.az saytının müxbiri Gülxar Şərif hesab edir ki, mətbuat katibləri sosial şəbəkədə aktiv olsalar daha yaxşı olar:\n“Ekologiya və Təbii Sərvətlər Nazirliyi, Rabitə və Yüksək Texnologiyalar nazirliyinin mətbuat katibləri ən yaxşısıdır .\nTəhsil Nazirliyinin mətbuat rəhbərliyi də dəyişdikdən sonra yaxşılığa doğru dəyişib. Ümumiyyətlə, qeyd edim ki, yeni təyin olunmuş mətbuat xidmətləri əvvəlkilərdən daha yaxşı işləyir. Məsələn, “Bakı Metropoliteni” , Dövlət Sosial Müdafiə Fondu, Əmək və Əhalinin Sosial Müdafiəsi Nazirliyinin mətbuat xidməti indi daha operativ işləyir. Səhiyyə Nazirliyinin mətbuat xidməti ilə əvvəl problemlər olurdu, son vaxtlar aradan qaldırmışıq. Anar Qədirli, telefona cavab verməsə belə, mesaj yazır. Bu əladır. Nəqliyyat Nazirliyinin mətbuat xidmətinin rəhbəri Namiq müəllim ya tez-tez xəstələnir, ya da rayonlara gedir. Ona görə, işdə tapmaq çətindir. Mobil telefona isə mesaj yazandan sonra cavab verir. “Azərsu” ASC-nin mətbuat xidməti yaxşı işləyir. Narazılığım, Təhsil Nazirliyinin keçmiş mətbuat xidmətindən idi, amma yenisi gələndən sonra münasibətlər düzəlib. Bir də, TQDK-nın mətbuat xidməti yaxşı işləyir. Ən çox da facebookda informasiyaları tez-tez verirlər. Təklif edərdim ki, mətbuat xidmətləri artıq maillə işləməkdənsə, sosial şəbəkədə aktiv olsunlar. Bakı şəhər təhsil idarəsinin yeni mətbuat xidməti isə Zəminə Əliqızının yerini doldura bilmədi. Zəminə xanım daha operativ və jurnalistlərlə işləməyə meylli idi. Arzu xanım bir az həvəssiz görünür. Bakı Şəhər İcra Hakimiyyətinin mətbuat xidmətinin rəhbəri də cavab vermək istəməyənlər siyahısında idi. Telefon nömrəsi verdiyi şöbələr isə cavab vermirdi”.\n“Azər Sarıyev ən yaxşılarından idi”\nFemida.az xəbər portalının baş redaktoru Pərvin Abbasov da Nəqliyyat Nazirliyinin mətbuat katibindən narazıdır:\n“Fikrimcə, Ekologiya və Təbii Sərvətlər Nazirliyi və Rabitə və Yüksək Texnologiyalar Nazirliyinin mətbuat katibləri ən yaxşılardandır. Respublika Prokurorluğu, DİN, MTN, Müdafiə Nazirliyinin mətbuat katibləri də jurnalistlərin suallarına çox vaxt cavab verir. Heyf ki, bu sözləri bəzi nazirliklərin, məsələn Nəqliyyat Nazirliyinin mətbuat katibi haqqında demək olmur. Bir şeyi əlavə etmək istəyirəm ki, MSK-da çalışanda Azər Sarıyev də ən yaxşı mətbuat katiblərindən olub. MSK-nın hazırkı mətbuat katibinin necə işləməyindən isə xəbərim yoxdur”.\n“Ümid edirəm ki, FHN-in mətbuat katibi işləyəcək”\nTanınmış jurnalist İmdad Əlizadə deyir ki, bütün mətbuat xidmətlərinin işində dəyişikliyə ehtiyac var:\n“Fövqəladə Hallar Nazirliyi, Dövlət Gömrük Komitəsi, Dövlət Sərhəd Xidməti, Dövlət Miqrasiya Xidməti, Ombudsman Aparatı, Nəqliyyat Nazirliyi mətbuat xidmətlərinin fəaliyyəti bərbad gündədir. Başqalarını bilmirəm, amma mən heç vaxt bu qurumların mətbuat xidmətlərindən sorğuma cavab ala bilməmişəm. Dəfələrlə cəhd etsəm də heç bir nəticəsi olmayıb. Fövqəladə Hallar Nazirliyinə yeni mətbuat katibi təyin olunub. Ümid edək ki, bu nazirliyin mətbuat xidmətinin fəaliyyətində də dəyişiklik olacaq. Jurnalistlərlə işləməyə başlayacaqlar.\nEyni zamanda, Dövlət Neft Şirkətinin mətbuat xidmətindən də məlumat almaq olmur. Yenə öz iş təcrübəmdən çıxış edərək Milli Məclis, Əmək və Əhalinin Sosial Müdafisəi Nazirliyi, Müdafiə Nazirliyi, Daxili İşlər Nazirliyi, Dövlət Neft Fondu, Rabitə və Yüksək Texnologiyalar Nazirliyinin, Kənd Təsərrüfatı Nazirliyinin, Baş Prokurorluğun, Xarici İşlər Nazirliyinin, “Azərsu”nun mətbuat xidmətlərinin fəaliyyətini müsbət qiymətləndirirəm.\nMənim nə zaman sualım olub, adlarını çəkdiyim qurumların mətbuat xidmətlərindən cavab ala bilmişəm.\nÜmumilikdə hesab edirəm ki, mətbuat xidmətlərinin işində ciddi dəyişikliklərə ehtiyac var, onlar jurnalistlərə daha yaxın olmalı, məlumatları daha tez-tez yaymalı, internet medianın tələblərinə uyğun olaraq daha operativ işləməlidirlər”.\n“Hətta məlumat verməməyi özünə borc hesab edirdi”\nAPA İnformasiya Agentliyinin baş direktor müavini Cavid İsmayıl qeyd edir ki, son illər dövlət qurumlarının mətbuata münasibətində əhəmiyyətli dəyişiklik nəzərə çarpır:\n“Heç şübhəsiz ki, bu təqdir olunası faktdır. Bu baxımdan dövlət qurumları ilə medianı əlaqələndirən mətbuat katiblərinin düzgün seçilməsi vacib prosesdir. Sevindirici haldır ki, artıq Azərbaycanda öz yerində olan mətbuat katibləri var. Halbuki yaxın keçmişə qədər dövlət qurumları nəinki mətbuata məlumat vermirdilər, hətta məlumat verməməyi özlərinin vəzifə borcu hesab edirdilər. Məhz yerində olan mətbuat katibləri sayəsində bu stereotip dağıldı. Onlar öz fəaliyyətləri ilə sübut etdilər ki, mediadan çəkinmək yox, məhz əməkdaşlıq etmək lazımdır. Bu mənada Rabitə və Yüksək Texnologiyalar Nazirliyində Müşfiq Əmirovun, İqtisadi İnkişaf Nazirliyində Abbas Əliyevin, Əmək və Əhalinin Sosial Müdafiəsi Nazirliyində Elman Babayevin, Bakı Dövlət Universitetində Pərvanə İbrahimovanın, Dillər Universitetində Zeynəb Kazımovanın fəaliyyətlərini qənaətbəxş hesab edirəm”.\n“Arif Babayevə daha zəng eləmirəm”\nTeleqraf.com-un müxbiri Ruslan Xəlil Namiq Həsənovun fəaliyyətindən narazıdır:\n“Daxili İşlər Nazirliyi, Baş Prokurorluq, Ekologiya və Təbii Sərvətlər Nazirliyi, Standartlaşdırma, Metrologiya və Patent üzrə Dövlət Komitəsi, Dövlət Sosial Müdafiə Fondu, Əmək və Əhalinin Sosial Müdafiəsi Nazirliyinin mətbuat xidməti yaxşı işləyir. Amma Səhiyyə Nazirliyinin mətbuat xidməti yox. Cümlələri hətta özün abıra salırsan. Arada MTN-in mətbuat xidmətinə zəng vururdum, Arif Babayev şablon cavab verir deyə, daha zəng eləmirəm”.\n“Elnur Nağızadədən çox razıyam”\nJurnalist Sevinc İltifatqızı yeni təyin olunan mətbuat katiblərinin işindən razı olduğunu deyir:\n“Yeni mətbuat katiblərinin fəaliyyətindən razıyam. Məsələn, “Bakı Metropoliteni”nin yeni mətbuat katibi Nəsimi Paşayev, Dövlət Sosial Müdafiə Fondunun mətbuat xidməti Əmrah Fəqanoğlu, Əmək və Əhalinin Sosial Müdafiəsi Nazirliyinin mətbuat katibi Elman Babayev, Milli Məclisin mətbuat xidməti Akif Təvəkküloğlu, Nazirlər Kabinetinin mətbuat xidmətinin rəhbəri Akif Əli, Təhsil Nazirliyindən həm Cəsarət Valehov, həm Billurə xanım çox yaxşı işləyirlər.\nAmma narazı olduqlarım çoxdur. Nəqliyyat Nazirliyini mətbuat xidməti Namiq Həsənov nə vaxt zəng edirsən, deyir xəstəxanadayam. Eləcə də Xarici İşlər Nazirliyi, Ombudsman aparatı, Ailə, Qadın və Uşaqlarla iş üzrə Dövlət Komitəsindən məlumat almaq çox çətindir. Müdafiə Nazirliyinin yeni mətbuat katibinə dəfələrlə zəng edirsən, nə sualına cavab verən olur, nə də zəngə cavab verən.\nTələbə Qəbulu üzrə Dövlət Komissiyasının mətbuat xidməti Elnur Nağızadənin adını isə xüsusilə qeyd etmək istəyirəm. Çox yaxşı işləyir, məlumatları operativ ötürür və hər zaman zənglərə cavab verir. Rabitə və Yüksək Texnologiyalar nazirinin mətbuat xidməti Müşfiq müəllim, ən yaxşılardan biridir. Nə zaman lazım olsa, istənilən informasiyası verir.\nÜmumiyyətlə isə, yeni təyin olunan mətbuat xidmətlərinin işindən razıyam. Yaxşı cavab verir və sualları cavablandırırlar. FHN-ə də yeni mətbuat katibi təyin edildi. Oqtay Bayramov ümid edirik ki, ümidimizi yarıda qoymayacaq”.\n“Mətbuat katibləri özləri məni axtarıb tapır”\nMilli.az-ın baş redaktoru müavini Anar Məmmədov söyləyir ki, işini mətbuat xidmətlərinin üzərində qurmadığını söyləyir:\n“Çünki dövlət qurumlarının mətbuat xidmətləri jurnalisti məlumatlandırmaq yox, məlumatsızlaşdırmaq vəzifəsini icra edir və bunun uğurla həyata keçirirlər. Məqsəd jurnalisti hansısa xəbərdən yayındırmaqdır. Ona görə də, hər hansı məlumatı daha etibarlı mənbələrlə dəqiqləşdirib yazıram və mətbuat xidmətləri özləri mütləq məni axtarıb tapır. Xəbərin təsdiqi, gücü, dəqiqliyi mətbuat xidmətində deyil".\n“Xəbər alanda elə bilirəm ki, böyük bir dağı aşmışam”.\nMövqe.az-ın redaktoru Zülfiyyə Quliyeva hesab edir ki, jurnalistlərin işi həmişə qurumların mətbuat xidmətlərinə düşür.\n“Biz jurnalistlər demək olar ki, öz qohum əqrabalarımızdan çox dövlət qurumlarının mətbuat xidmətləri ilə zəngləşirik. Çünki, istənilən xəbəri dəqiqləşdirmək, hər hansı informasiyanı almaq üçün bizə ancaq dövlət qurumlarının ictimaiyyətlə əlaqələr üzrə məsul şəxsləri yardımçı olur. Əslində mətbuat xidməti vəzifəsinə təyin olunan bir şəxs işinin mətbuatla işləməkdən ibarət olduğunu dərk etməlidir. Çox təəəsüf ki, əksər mətbuat xidməti rəhbərləri vəzifələrinin öhdəsindən layiqincə gəlsələr də, bəziləri hələ də bu kürsüdə niyə oturduqlarını ya anlamırlar, yaxudda anlamaq istəmirlər. Amma anlayanlar, yəni mətbuatla sözün əsl mənasında işləyən mətbuat xidməti rəhbərləri var. Bunlara misal kimi Ekologiya və Təbii Sərvətlər Nazirliyinin mətbuat xidmətinin rəhbəri İradə İbrahimovanı, Rabitə və Yüksək Texnologiyalar Nazirliyinin mətbuat xidməti rəhbəri Müşfiq Əmirovu, Səhiyyə Nazirliyinin mətbuat xidmətinin rəhbəri Anar Qədirlini, "Azərsu" ASC -nin mətbuat katibi Anar Cəbrayıllını, Baş Prokurorluğun mətbuat xidmətinin rəhbəri Eldar Sultanovu, Standartlaşdırma, Metreologiya Patent üzrə Dövlət Komitəsinin mətbuat xidməti rəhbəri Fazil Talıblını, İqtisadiyyat və Sənaye nazirliyinin mətbuat xidməti rəhbəri Abbas Əliyevi, Əmək və Əhalinin Sosial Müdafiəsi Nazirliyinin mətbuat xidməti rəhbəri Elman Babayevi, Dövlət Sosial Müdafiə Nazirliyinin mətbuat katibi Əmrah Fəqanoğlunu, Daxili İşlər nazirliyinin mətbuat xidmətinin əməkdaşı Ehsan Zahidovu və Orxan Mansurzadəni, Vergilər Nazirliyinin mətbuat katibi Mehdi Mirsəlimov, Səfərbərlik və Hərbi Xidmətə Çağırış üzrə Dövlət Xidmətinin mətbuat xidməti Nurəddin Heydərovun mətbuatla işindən razıyam.\nAmma Nazirlər Kabineti Akif Əlinin, Fövqəladə Hallar Nazirliyinin, Sənaye və Energetika Nazirliyi Azər Mənsimlinin, Qiymətli Kağızlar üzrə Dövlət Komitəsi Çingiz Hüseynovdan, Dövlət Miqrasiya Xidmətinin mətbuat xidmət rəhbərləri ilə danışmaq, onlardan hansısa xəbəri almaq şansına nail olanda elə hesab edirəm ki, böyük bir dağı aşmışam. Əslində bu qurumların mətbuatdan qaçmasının səbəbi onların öz yerlərində olmaması ilə bağlıdır. Maliyyə Nazirliyi Mais Piriyevə ünvanladığım sualın üstündən il keçsə də, hələ cavab gəlməyib. Bu mətbuat xidməti rəhbərlərinin yarıtmaz işi ucbatından vaxtında lazımi xəbəri ala bilmirik”.\nMediaforum.az saytının müxbiri Sevinc Kərimova mətbuat katiblərini 2 qismə ayırır:\n“İşi qane edənlər - Rabitə və Yüksək texnologiyalar nazirliyinin mətbuat xidmətinin rəhbəri Müşfiq Əmirov, Daxili İşlər Nazirliyinin mətbuat xidmətinin rəhbəri Orxan Mansurzadə, Təhsil nazirliyinin sözcüsü Cəsarət Valehov, Vergilər nazirliyinin mətbuat xidmətinin rəhbəri Şahin Məmmədov, Səhiyyə Nazirliyinin mətbuat xidmətinin rəhbəri anar Qədirlidir.\nİşi qane etməyənlər isə MTN-in mətbuat xidmətinin rəhbəri Arif Babayev və Nazirlər kabinetinin mətbuat xidmətinin rəhbəri Akif Əlidir”.\nSimsar.az saytının müxbiri Aysel Kərimovanın sözlərinə görə, “Cəsarət Valehov, Elnur Nağızadə, Anar Qədirli, Elgün Səfərov, Səid Hüseynov, İradə İbrahimova -bu mətbuat katibləri ilə işləmnək rahatdır. Çünki mətbuata açıqdırlar”.\n“Hərbi prokurorluğun mətbuat xidməti yox səviyyəsindədir”\n`Üç nöqtə` qəzetinin redaktoru Elməddin Muradlı isə belə deyir:\n“Bakı şəhər Dövlət Yol Polisi İdarəsinin ictimaiyyətlə əlaqələr şöbəsinin rəisi, polkovnik-leytenant Vaqif Əsədov jurnalistlərlə səmərəli işləyir və işini düzgün qura bilib.\nAmma Hərbi prokurorluğun mətbuat xidməti yox səviyyəsindədir. Eləcə də, Ədliyyə Nazirliyinin mətbuat xidməti ancaq pres-reliz göndərməklə məşğuldur”.\n“Namiq Həsənovun yolu xəstəxanadan tez-tez keçir”\n`Bakı Xəbər` qəzetinin müxbiri Günel Cəlilovanın yaralı yerinə toxunduq:\n“Çox yaralı yerimizdir. Əksər qurumların mətbuat xidmətlərinin nömrəsi olsa da, telefonu götürmürlər. Ya işdə olmurlar, ya da xəstəxanada olurlar. Əksər mətbuat xidmətlərindən bu ifadəni çox eşitmişəm. Nəqliyyat Nazirliyinin mətbuat xidmətinin rəhbəri Namiq Həsənovun yolu son zamanlar xəstəxanadan daha tez-tez keçir. Fövqəladə Hallar Nazirliyinin, Dövlət Gömrük komitəsinin mətbuat xidmətləri mətbuata qapalıdır. Mətbuatın dostları sırasında Standartlaşdırma, Metrologiya və Patent üzrə Dövlət Komitəsinin mətbuat xidmətinin rəhbəri Fazil Talıblını, Səhiyyə Nazirliyinin mətbuat xidmətinin rəhbəri Anar Qədirlini, Mədəniyyət və Turizm Nazirliyi, DİN və Müdafiə Nazirliyinin mətbuat xidməti rəhbərlərini misal göstərmək olar”.\n`Səs` informasiya agentliyinin müxbiri Nərmin Nəsirli mətbut katiblərinin işindən razıdır:\n“TQDK, Təhsil nazirliyi və onun bütün strukturları, ƏƏSMN, DSMF, İqtisadiyyat və Sənaye Nazirliyi, Kənd Təsərrüfatı Nazirliyi, Səhiyyə Nazirliyi, AZPROMO, Energetika Nazirliyi, Alternativ və Bərpa Olunan Enerji Mənbələri üzrə Dövlət Agentliynin mətbuat xidmətlərinin işindən razıyam”.\n“Anar Qədirlinin vəzifəsinin adı dəyişdirilsin”\nJurnalist Əli Zülfüqaroğlu Səhiyyə Nazirliyinin mətbuat xidmətinin rəhbəri Anar Qədirlidən narazıdır:\n“Bunun vəzifəsinin adı dəyişdirilməlidir. Mətbuatın tapa bilmədiyi adamın vəzifəsinin adının `mətbuat xidməti rəhbəri` olması absurddur. `Ata Holdinq`in mətbuat xidmətinin rəhbərindən və Ekologiya və Təbii Sərvətlər Nazirliyinin mətbuat xidməti rəhbəri İradə İbrahimovanın fəalliyyətindən razıyam. Əmək və Əhalinin Sosial Müdafiəsi Nazirliyinin mətbuat xidmətinin rəhbəri Elman Babayevin fəaliyyətini isə yüksək qiymətləndirirəm”.\nJurnalist Elgün Mənsimov həm razıdır, həm narazıdır:\n“Rabitə və Yüksək Texnologiyalar Nazirliyinin mətbuat xidmətinin rəhbəri Müşfiq Əmirov, DİN-in mətbuat xidmətinin rəhbəri Ehsan Zahidov, Səfərbərlik və Hərbi xidmətə Çağırış üzrə Dövlət Komitəsi mətbuat xidmətinin rəhbəri Nürəddin Heydərov , Ekologiya və Təbii Sərvətlər Nazirliyi mətbuat xidmətinin rəhbəri İradə İbrahimova, Əmək və Əhalinin sosial müdafiəsi nazirliyinin mətbuat xidməti Elman Babayev, Vergilər Nazirliyinin mətbuat xidməti rəhbəri Mehdi Mirsəlimov və Kənd təsərrüfatı nazirliyinin mətbuat xidməti rəhbəri Murtuzəli Hacıyevdən çox razıyam.\nBakı Şəhər İcra Hakimiyyəti, Nəqliyyat Nazirliyi, Azəryolservis, Səhiyyə Nazirliyi və Xarici İşlər Nazirliyi mətbuat xidmətlərinin işindən razı deyiləm”.\n“Nazirə mətbuat katibindən daha asan çıxa bilirəm”\nSiyasət müxbiri Vasif Həsənli Namiq Həsənovun fəaliyyətini bəyənmir:\n“Daxili İşlər Nazirliyi, Baş Prokurorluq, Fövqaladə Hallar Nazirliyi, Ekologiya və Təbii Sərvətlər Nazirliyi, İqtisadi İnkişaf Nazirliyi, Xarici İşlər Nazirliyinin mətbuat xidmətlərindən razıyam. Ən pis işləyən nazirlik isə Nəqliyyat Nazirliyinin mətbuat xidmətidir. Mən, ümumiyyətlə bu nazirliklə əlaqə saxlayanda nazirə mətbuat xidmətindən daha asan çıxa bilirəm”.\n“Mətbuat katibləri rəhbərliklə jurnalistlər arasında qalır”\n“Virtualaz.org” saytının müxbiri İlkin Muradov “Yazılı müraciət edin cavab verərik” deyən mətbuat katiblərinin işini doğru hesab etmir:\n“Ən yaxşı işləyən “Azəriqaz” İctimai Birliyin mətbuat xidmətidir. Düzdür, “Azəriqaz” haqda yaxşı xəbərlər eşitməsək də heç olmasa mətbuat xidməti sorğuya vaxtında cavab verir. Ümumiyyətlə, mətbuat xidmətləri rəhbərlikdəki şəxslərin nöqsanlarını ört-basdır edən bölmədir. Rəhbərliklə jurnalistlər arasında qalan həmişə mətbuat xidmətinin əməkdaşları olur. DİN və Müdafiə Nazirliyinin mətbuat xidmətlərinin fəaliyyətini qənaətbəxş saymaq olar”.\n“Mətbuat katibləri, deyilənləri təkrar edən kukladırlar”\nJurnalist Aygün Asimqızı qeyd edir ki, mövzu qəlizləşəndə mətbuat katibləri susur:\n“Nəqliyyat Nazirliyinin mətbuat xidmətinin rəhbəri Namiq Həsənovla neçə vaxtdır danışmaq istəsəm də, heç vaxt alınmır. Telefona cavab vermir. İş telefonuna zəng vuranda isə “bir azdan zəng edin”,- deyirlər. Bir azdan zəng vuranda isə yenə cavab verən olmur. Digər qurumlara gəlincə isə, mətbuat katiblərinin çoxu formal xarakter daşıyır. Deyilənləri təkrar edən kukladırlar sanki. Mövzu qəlizləşən kimi cavab verə bilmirlər\n“Qafqazinfo”nun müxbiri Günel Türksoy isə suallarına cavab ala bilir:\n“”Azərsu” , DİN, Təhsil Nazirliyi, Müdafiə Nazirliyi, Bakı Metropoliteni, TQDK, “Azəriqaz”, “Azerenerji”-nin mətbuat xidmətləri yaxşıdır. Bu qurumlarla vaxtaşırı olaraq əlaqə saxlayıram və sualıma cavab ala bilirəm”.


Ulu öndər Heydər Əliyevin 95 illik yubileyi ilə əlaqədar Baş Prokurorluqda konfrans keçirilib (FOTO) - Trend.Az\nUlu öndər Heydər Əliyevin 95 illik yubileyi ilə əlaqədar Baş Prokurorluqda konfrans keçirilib (FOTO)\nCəmiyyət Materials 8 May 2018 19:00\nUlu öndər Heydər Əliyevin anadan olmasının 95 illik yubileyi ilə əlaqədar Baş Prokurorluqda konfrans keçirilib.\nBaş Prokurorluqda xalqımızın ümumilli lideri Heydər Əliyevin anadan olmasının 95 illik yubileyinə həsr olunmuş “Azərbaycanın inkişaf strategiyasında Heydər Əliyev irsi” mövzusunda konfrans keçirilib.\nBaş Prokurorluqdan Trend-ə verilən məlumata görə, konfransı giriş nitqi ilə açan Baş prokuror Zakir Qaralov bildirib ki, ötən əsrin 60-cı illərindən başlayaraq ölkəmizin 30 ildən artıq bir dövrünü əhatə edən ən yeni tarixi və bu dövr ərzində müstəqil dövlət kimi formalaşan Azərbaycan Respublikasının və xalqımızın taleyi Heydər Əliyev kimi dahi şəxsiyyətin adı, onun müdrik dövlətçilik siyasəti ilə bağlı olmuşdur. Bu müddət ərzində ulu öndər tərəfindən həyata keçirilən möhtəşəm dövlətçilik tədbirlərinin nəticəsidir ki, azərbaycançılıq ideyası ətrafında birləşərək, siyasi və iqtisadi müstəqilliyə nail olan xalqımız hüquqi bir dövlətdə, milli dəyərlərə əsaslanan vətəndaş cəmiyyətində layiqli yaşamaq imkanı əldə etmişdir. Müxtəlif siyasi quruluşların mövcudluğu şəraitində Azərbaycana rəhbərlik etmiş Heydər Əliyev şəxsiyyətinin böyüklüyü ondan ibarətdir ki, o, sovet dönəmində ölkəmizin gələcək müstəqilliyinin möhkəm iqtisadi əsaslarını yaratmaqla xalqımızı öz suverenliyi uğrunda mübarizəyə hazırlamağı bacarmış, dövlət müstəqilliyimizin itirilməsi və ölkəmizin parçalanması təhlükəsi yarandığı bir dövrdə xarici və daxili qüvvələrin məkrli cinayətkar hərəkətlərinin qarşısını almaqla sabitlik və əmin-amanlıq şəraiti yaratmış, daha sonra Azərbaycanın inkişaf etmiş bir ölkəyə çevirilməsini şərtləndirən misli görünməmiş quruculuq işləri həyata keçirmişdir.\nXüsusi vurğulanmışdır ki, əldə etdiyi bütün uğurlara görə, ilk növbədə ulu öndər Heydər Əliyevin dövlətçilik siyasətinə və rəhbər kimi hərtərəfli qayğısına minnətdar olan Azərbaycan Respublikası Prokurorluğunun kollektivi dahi şəxsiyyətin xatirəsini həmişə əziz tutur və yüksək ehtiram göstərir. Baş prokuror diqqətə çatdırmışdır ki, bu gün Heydər Əliyev siyasi kursunu uğurla davam etdirən Azərbaycan Respublikasının Prezidenti İlham Əliyev tərəfindən də prokurorluq orqanlarına hərtərəfli qayğı və diqqət göstərilir, fəaliyyətinin müasir standartlar səviyyəsində təkmilləşdirilməsi üçün zəruri tədbirlərin görülməsi təmin olunur.\nUlu Öndərin xilaskarlıq missiyasında digər sahələrlə yanaşı, ictimai-siyasi sabitliyin, qanunun aliliyinin təmin edilməsinin də mühüm yer tutduğunu xatırladan Əli Əhmədov Prezident İlham Əliyevin bu siyasəti uğurla davam etdirməsi sayəsində Azərbaycanın bu gün dünyada ən sabit ölkələrdən biri kimi tanındığını vurğulamışdır. Diqqətə çatdırmışdır ki, bu sahədə dövlət siyasətinin uğurla həyata keçirilməsi üçün etibarlı zəminin hazırlanmasında hüquq mühafizə orqanlarının, o cümlədən prokurorluq orqanlarının səmərəli və qətiyyətli fəaliyyətini xüsusi qeyd etmişdir.\nKonfransın işinə yekun vuran Zakir Qaralov prokurorluq orqanlarının bütün əməkdaşları adından əminliyini bildirmişdir ki, prokurorluğun kollektivi daim Heydər Əliyev ideyalarına sadiq olacaq, onun unudulmaz xatirəsini əziz tutacaq və bütün qüvvələrini Azərbaycan Respublikasının Prezidenti İlham Əliyevin rəhbərliyi altında bu möhtəşəm ideyaların həyata keçirilməsinə istiqamətləndirəcəkdir.


seçim etmək sözaltı sözlük\n1. hәr bir insanın yaşadığı müddәtdә mütlәq şәkildә etdiyi davranış. Burada hәrәkәt dә deyә bilәrdik amma fiziki mәnada vә yerdәyişmә kimi başa düşülәcәyindәn davranış daha uyğun olacaq. seçim etmәk qaçınılmazdır vә bunu hәr birimiz edirik vә seçim etmәk yoxdursa demәli insan da yoxdur. Әgәr siz bunu oxuyursunuzsa demәli, siz digәr işlәriniz vә bu yazı arasında seçim etmisiz. Seçimlәr daim hәyatımızdadır vә onun istiqamәtini müәyyәn edir. Cәmiyyәtdә yaşadığımızdan vә xüsusilә ailә institutu sәbәbilә bizim hәyatımıza, tәkcә, öz seçimlәrimiz yox, әtrafımızdakı insanların seçimlәri dә tәsir edir. Mәsәlәn, bu gün siz varlı deyilsinizsә bu qismәtsizlik, talesizlik deyil, bu atanızın etdiyi seçimdir, atanız kasıbdı vә siz dә kasıb ailәdә doğulduz. yaxud atanız varlı olmaq üçün bir addım atanda maneә ilә qarşılaşıbsa, bu maneәni onun qabağına çıxaran insanın seçimidir vә bu siyahını uzatmaq olar. bir saat coğrafiya oxumaq әvәzinә bir saat tarix oxusanız tarixdәn daha yaxşı olacaqsınız vә әksinә. Bu sonsuz döngü kimi davam edәcәk. Seçim etmәk ekonomiksin birinci prinsipidir vә o iqtisadi hadisәni yaradır.\n21.04.2015 23:53, Cosmopolitan\n2. (bax: her tercih bir vazgeçiştir)\n22.04.2015 00:37, change the world\n3. (bax: alternatif maliyet)\n(bax: opportunity cost)\n(bax: iqtisadi terminlərin günlük yaşama tətbiqi)\n23.04.2015 09:12, cizız krayst\n4. seçim etmək haqsızlıqdır. bəzən elə şeylər olur ki hər iki, üç nə qədərdirsə artıq bütün variantların səninlə olmasını sənin olmasını istəyirsən. bəzən heç birini istəmirsən.\nhaqsızlıqdı çünki həyatımız seçimlər üstünə davam edir, onedio testi qədər sadə və ya life is strange kimi zamanı geriyə alma oyunu deyil.\nseçimlər müəyyən bir müddətə qədər eyni düşüncə tərzi ilə davam etdiyindən 22-23 yaşında monotonluqdan şikayətlənirəm.\norta məktəb, universitet, magistr bla bla....\ncastaneda demişkən :\nhər şeyə eyni baxsan\nhəmişə eyni şeyi düşünərsən\nhəmişə eyni şeyi düşünsən\nhəmişə eyni şeyi edərsən\nhəmişə eyni şeyi etsən\nhəmişə eyni nəticəni alarsan\nhəmişə eyni nəticəni alsan\nhəmişə ya xoşbəxt ya da bədbəxt olarsan\n26.01.2016 02:12, bazinga\n5. seçim etmək özü bir məsuliyyətdir.seçim imkanın nə qədər genişdirsə o qədər azadsan.yəni bax ay insan bu yaşa qədər gəldin artıq bundan sonrakı seçimlərin velosipedinin rəngini,tutduğun komandanı seçməyə bənzəməz,bundan sonrakı seçimin bütün həyatına təsir edə bilər.adam kimi seçimlər edin,adam olun.səhv adamı seçib gəlib başımızı xarab eləmiyin.sizin seçimləriniz,sizin həyatınız.məsələn mən.bir dəfə yanlış seçim etdim noldu?universiteti uzatdım.(nə qədər uzatdığımı soruşmuyun naçala açmışam)noldu?əldə nə var?xatirələr.düzü mən heç seçim də eləmədim ala bir də gördüm sevirəm.yəni mən bunu sevmək istəyirəm bunu sevəcəm deyə bir şey olmadı.siz siz olun əvvəl seçin sonra sevin.bir dəqiqə ala belə,belə bişey mümkün deyil.zatən sevgi nəydi?sevgi seçim haqqının olmamağıdır.\n26.01.2016 06:58, tommydarwinson